Elgoibarko itzulia + Morkaiko eguna\n- maiatzak 19, 2015\nBerriako blogean jarritakoari jarrituz,\nHemendik nabilen Maiatza guztietan bezela, Elgoibarko itzulixa egutegixan gorriz daukaten data izaten da. Elurrik eta eguraldi onik gelditzen bada bakarrik ordezkagarrixa.\nAurtenguan, gainera, bi eta hiru aste barru 65 eta 55 kmtako bi lasterketatara apuntatuta nago (65ekua ESAITek antolatzen duan EHME eta 55ekua G10M), eta horietara ondo allatzeko testa bezela hartuta neukan Elgoibarko itzulixa.\nOrain arte 38km eta 2000m inguruko ibilbidia izaten zan, baina azken bi urtietan ibilbidian aldaketa txiki batzuk egin ditxue, eta 40kmra arte luzatu dabe ibilbide markatua (ze badago markak jarraitzen ez ditxuanik ere, jeje).\nAldaketak aproposak begitandu jataz. Lehena, Hirukurutzetatik behera ibilbide erosoago bat sartu dabe, ze lehengo ibilbidia oso arriskutsu geratzen da hezetasuna dagonian (Akaso 100Milak ere bariante honetatik sartzia ez da ideia txarra).\nBigarrena, Ziardamendiko tontorretik pasatzia da, orain arteko zementuzko pista albo batera lagata. Tontorra egin ondoren, gerra zibilean enterratutako gudari batzuren hilobi ondotik ere pasatzen da. Ibilbidea politagua izanaz gain, kultura eta historia batzen ditxu aldaketa honek!\nBeraz, ibilbidia primerakua. Baina hori baino garrantzitsuagua, sekulako lan talde bat dauala atzetik!!! Urtero urtero ardura beren gain hartu eta markaketa, hornidurak, eta orain umieri dominak banatzia ere eguneko parte bezela jarri dabe, eta ondoren 600 lagunentzat bazkarixa!! Zuek bai meritua!!!\nDomina banaketa Morkaiko egunean\nEta ibilaldiari dagokionez, urtero legez, goizeko 6tan elizako kanpaiekin batera hasi ginan. Etxetik urten aurretik eurixa ziharduan arren, urten orduko gelditxu zan. Galguak antxitxika hasi ziran. Ni ritmo bizkortxuan, baina ez hauen ritmo alaixan. Lehenengo igoeran oindiok gorputza esnatzen eukitzen dot eta ez jata fuerte hastia gustatzen, bestela luze itxen da eta.\nMuskurutxuko gaina bakarrik egin nuan, nere ritmuan, disfrutatzen. Hirukurutzetarako Ulaziak harrapatu ninduan, eta bixok batera hasi ginan jeisten, berbetan. Astian zihar ere ibili gera inguruotan bixok, eta beti da gustokua berbetan jutia Iñakikin.\nHirukurutzetatik behera, markak segitzen ibilbide berrixa hartu genduan. Ez zaukagun aldatu zaben berririk, baina normala dan bezela, zintak segitzen jun ginan. Halako batian frontal bat ikusi genduan behetik gora kontrako norabidian. Aibalaletxe! ta hau?\n-Ostia, Mejo, ze itxen dok kontrako norabidian?\n-Kauenlaletxe, Piru, galduta nabil ordu laurdenian hemen, gora eta behera. Ibilbidia aldatu dabe, zintxak segitzen hasi eta galdu, pagadixan ibili naiz gora eta behera, eta ez dakit nundik dan!! Esan zigun mekauenka.\nLasai Mejo, etorri gurekin, ondo guaz eta...\nPol-pol eta Sargoate batzen ditxuan bidiakin bat egin genduan hemendik, eta Otsourteaga (Otzourtia) hornidurara allau ginan, ziztu bizixan. Aldaketa honekin korrika itxeko sekulako bidia laga dabe, gozada bat izan zan zati hau!!\nGero Sargoateko berritxutako itxurrixari bisitxa, eta hornidurara zuzenian.\nAntxitxikalarixak allau aurreko argazkixa Otzourtia basarriko frontoiko horniduran. Txorixo eta salda ez da faltatzen\n8 euroren truke horrelako hornidurak eukitzia ez da normala. Bollerixia lepo, edatekuak nahi beste, salda eta txorixua, eta lanian daozenen animuak (adarjotzeren bat ere noizipeñetan jausten dan arren, kar kar kar)... Pena, korrika itxeko ez dala komeni gehixegi jatia. Hornidurara allatzen naiz nere buruari esaten, platano zati bat eta hanka lehen bait lehen, bestela nere aitxitxa zanak esaten zaban bezela, idixa perra eta guzti jateko kapaza naiz!\nMejo gu baino lehenago urten zan horniduratik, eta gu urten ginanerako han zatorren bueltan, bastoiak ahaztu jakozen eta. Jode, Mejo, gaur ez dok hire eguna... Parre behintzat egin genduan berakin. Grande Mejo! Horrelako entrenamenduakin soberan egingo dituk 100Milak!!\nAzkaratera bajau, eta Urnobitzan gora egurrian hastia erabaki nuan Leokin juntau arte. Barrenkortara (Mauxitxa gainekaldera) eskixari buruz berriketan jun ginan, ke rrrarrro!! kar kar kar. Gustora bixok!!!\nKonturatu orduko Altzolan nenguan. Egixa esan sekula baino motxagua egiten ari jatan. Goizian plazatik urtetzian 5 ordutatik jeistia neukan helburu, eta markatu nitxuan referentziazko denboren azpitxik nijuan.\nAltzolan Zumaia eta Itziarko artistekin topo egin nuan, ur bila zabizen. Bioinera bidian, Berdungo Jesus harrapatu, eta honekin allau nintzan gora. Fresko, gustora nixen, baina... Ziardamendira allautakuan ziztada bat somatu naban belaunian.\nKorrika sasoi pixkat hartzen doten bakoitzian belauneko arazuak eukitzen ditxut. Bizi osua daramat korrika, eta beti berdin! Aurten plantillaz aldatzia erabaki dot, eta berriz ere arazo bera! Argi dago asko gustatu arren, ezin dotela korrika nahi beste egin. Deseperantia da hau.\nAzken astetan igartzen nuan belauna kargatzen, baina mendikletakin konbinatziak, eta ondo luzatu eta soltatziak hor mantentzen zuan. Baina Ziardamenditik beheruntz derrepente ezin pausurik eman! Jesus nerekin, flipatzen zauan. Esan nion aurrera segitzeko, Aiastiako hornidurara iritsiko nintzala hala nola, eta norbaitekin jeitsi herrira. Nigatik ez preokupatzeko eta segitzeko bere itzulixakin!!\nJesusek ezetz, lasai egoteko, berari horrek ez ziola inporta. Lagunduko zidala.\nZiardamenditik Ziarda basarrira errenka bajau, eta zementuan oinez hasi orduko juten hasi jatan mina. Aiastiara orduko ahaztuta.\nUrbi eta Gabikin egon ginan horniduran eta ia Altzolan urik ikusi genduan galdetu ziguten. Egixa esan, nik ez nuan ikusi. Aurten lekuz aldatu dabe ura, eta ni fijau ere ez.\nIkaragarrixa da korrika egiteko zortea dugunori Morkaikokuek ematen diguten babesa. Esaten digute beraiek oinezkueri bermatu behar dietela hornidura, baina saiatuko dirala korrika egiten dogunok iristen geranerako zeozer eukitzen, ura bada ere.\nEta uraz gain, edari ezberdinak, jateko apur bat eta platanuak ere bageneuzkan Aiastian gu allau orduko. Mila esker!!!\nHorniduratik ataratzeko orduan Itziar-Zumaiarrak allau ziran bertara. Jesus eta bixok ibilbidian aurrera abantatu arren, hanka ondo ez naukala nabari naban, nahiz eta molestia askorik ez euki.\nNo pain no gain, min pixkat pasatziarren aurrera egin ohi dot, eta hala erabaki nuan oinguan ere.\nMorkaiko baino lehenago harrapatu gintxuan Zumayamikuen hirukotiak, eta hauekin berbetan egin genitxuan Morkaiko eta Kalamuako tontorrak.\nTontorrera ondo, indarrekin eta minipe allau arren, jeisten hasteko orduan berriz ere herrenka, ezin pausu bat eman. ke puté!\nJesusi berriz ere esan nion kostakuekin bajatzeko lasai, ni allauko nintzala, nitaz ez preokupatzeko! Baina berak lasai egoteko, nerekin bajauko zala kosta ala kosta! Bakarrik ere bajauko nintzan arren, eta kontzientzia kargu gutxiokin, ESKERRIK ASKO JESUS!!! hi bai lagun ona!!\nEta halako batian nor, eta Ulazia atzetik! Joe, bi hauek, dagoeneko makina bat Elgoibarko itzuli in ditxue batera! Aurreko urte guztiak errepasau zitxuen, Serranori bolak igo jakozen hura, Aranek azken metrotan gantxuakin eraman zitxuan hura... hurrengorako Piru kojoka nola bajau zan kontauko dabe hauek! Kontuak kontu, aurtenguan Ulazia ixa ibilibe zaola eta lasai jungo zala esanda zeukala, baina aurten ere bixek batera bukatu!\nEta ni arrastaka bi hauekin. Berriz ere laua zatorrenian pasatzen jatan mina, eta aldapa behera berriz pintxazuak. Tarteka trotian, tarteka geldik eta oinguan bi lagun neri begira! Hainbeste espektazio...\nEsaten niuen, zuek gaztiok ez dozue ulertzen zer dan zahartrosisa, baina gustauko jatzuen nere edadera allautakuan ni moduan egotia!!! Eta hori bi hauek hanka banatan 25 urtetik gora daukela bakoitzak, kar kar kar\nUlaziak esaten zuan, Piru, oindiok 5 orduan sartuko haiz plazan, ikusikok! Sigmatik behera 10 minutun faltan hasi nintzan sinisten, eta arrazoia, bi minutun faltan allau nintzan eskoltauta plazara! Nik estrainekoz 5etik behera. Haueri ilusiorik ere ez, kar kar kar\nZumyamikuak han zaozen, eta segitxuan allau ziran beste gazte batzuk. Gizur batzuk kontau, eta etxera jun ginan dutxatzera. 12:30etan poteatzeko geratu ginan plazan gaozenok.\nPoteua, eta bazkaira!!!\nDomina banaketa ondoren 600 lagunentzat bazkarixa prestau zaben Morkaikoko artista hauek, eta bide batez, jendia elizara gerturatu, ze aspaldixan ez dot uste hainbeste jende egongo zanik hemen, kar kar kar\nEta hau ya, beste dimensio batian sartu da! Hitzak soberan. Jateko modukua dago eh?\nJateko moduko mutila da gure Lasku, eh?\nBazkaltzen geundela, Modesto agertu zan, gure ingurura etorri, eta "hemen tranposo asko dago!!" esan zigun. Hauek bazkal aurreko txikiteora garaiz allatzeko goizeko 5etan ateratzen dira Elgoibartik. Justu aldatu daben zatixan, Hirukurutzetatik behera pasatu genitxuan guk. Esan zigunez, gure aurretik bakarren batek pasatu zuan, eta horniduran makina bat lagun ordurako igaro ziala esan ziuen. Hau da, jendiak atajau in zabala!!\nBanan banan esan zigun, nik badakit zeintzuk aurreratu nauten, eta badakit baitxa ere Ziardamendiko tontorretik zenbat hanka marka zaozen. Zuk pasau dozu?\nkar kar kar, aber zeinek esaten zion gizurra Modestori. Parre behintzat egin genduan.\nEta bitxartian, oraindik ere bolondresek markak jasotzen segitzen zaben\nBolondresak markak jasotzen\nBa horixe, kriston egun politxa pasatu genduan, nere helburuetako bat beteta, itzulixa 5 ordutatik bajatzia, baina beste helburu batekin kale! Hurrengo erronketarako konfidantza galdu bakarrik ez, gainera lesionatu naizela!!!\nEta orain aber zer... badirudi gainkargagatik bi zuntz haustura txiki eduki ditxutela bolan. Astebete ezer ere egin ezinda egongo naiz, eta gero aber. Beraz, momentuz EHME deskartatuta!\nEta ondoren, berriz ere mendikletari eta itsasoko kiroleri ematen hasi beharko.\nBueno, bloga kargatzeko astixa hartu dot behintzat! Aspaldixan denboraripe nenbilen eta\n*Argazkixak Morkaikoren twitterretik hartuta\nEta hemen egin daben bideo bat\nMORKAIKOren eguna 2015 from Julen Ansola on Vimeo.


Zestako Gipuzkoako kluben arteko finalerdiak jokatuko dira gaur Miruaitzen . diariovasco.com\nZestako Gipuzkoako kluben arteko finalerdiak jokatuko dira gaur Miruaitzen\nEkaitz eta Mikel finalean egongo dira. / GORRITIBEREA\nKadete mailan, Danok Bat eskolako bi bikote arituko dira\nMiruiatz frontoira hurbiltzen denak denetatik izango du asteburuan, izan ere gaur Gipuzkoako kluben artean jokatzen den Ezker Horma txapelketako finalerdiak jokatuko dira. Baina ez dira bakarrak izango, Iparraldeko txapelketako partida bat ere jokatuko baita. Hasteko, arratsaldeko 18:30ean, Iparraldean minis mailakoak diren Unax Zubizarreta eta Manex Ansola, Hondarribiako bikotearen aurka neurtuko dira 35 tantotara. Arratsaldeko 19:00etan, Gipuzkoako kluben arteko txapelketako bi partida jokatuko dira; kadete mailan, Danok Bat eskolako Zuhaitz Arrillaga eta Aratz Mendizabal bikotea, Oier Lizardi eta Markel Andonegi bikotearen aurka neurtuko dira 30 tantotara eta hortik aterako da finalera joango den bikotea. Jubeniletan, berriz, Aitor Manzisidor eta Xabier Astigarraga, Donostia Jai Alai eskolako bikotearekin neurtuko dira 35 tantotara. Hauez gain Ekaitz Mendizabal eta Mikel Manzisidor finalerako sailkatuak daude nagusien bigarren mailako finalerako. Gogoratu finala hurrengo asteburuan jokatuko dela oraindik erabaki gabe dagoen herri batetan. Bestalde, bihar larunbata, Udazken txapelketa barruan, Zumaian izango dute saioa. Arratsaldeko 16:30ean, Mutrikuko 6 zestalari arituko dira alebinetan eta 17:30ean, 11 zestalari infantiletan. Horrez gain, Miruiatzen, pala txapelketako bost partida jokatuko dira bihar goizeko 9:00etatik 13:00ak bitartean, eta igandean partida bakarra goizeko 10:00etan.


Gehien handy tresnak Pet Rescue sarbidea izango duzu bat Firecracker da, Begiratzen baduzu behean zure pantailaren eskuinean puntu batekin elikatzen beharreko metro apur bat aurkituko duzu, konbinazio handiagoak hobeto. Bete metro honetan kentzeagatik adreilu eta firecracker apur bat agertzen, altxor txiki hau oso baliotsua da, Besterik gabe, seinalatu da zutabe hartan garbitu behar duzun (doe buruz gainean eyed Txakurkume bat bezala tipped behar off) eta zutabe hau metalezko kutxak edo beira kasu barne kaiolaturik edo blokeatuta adreilu destroyed..except egingo, Lehenengo desblokeatu behar dute.\nZure cracker lerrokatu ditzakezu zutabe egokian eta hautatu marka berdean sua!\nBerri ona da, maskotak itxuraz maite su artifizialak eta oso pozik leherketa bidez errebote eta scurry off azpikaldean (*Ohar zaitez honek ez du bizitza errealean aplikatzeko, gehienak txakurrak larriak dira pyrotechnophobes!). Azkar eta eraginkortasunez traka horiek nola sortu ikastea eta horiek erabiltzen jakitea eta denean zintzilikatzeko haiekin da, beharbada, joko honen gaitasunak nagusietako bat!\nBezain laster, zure Firecracker erabili behar agertzen den moduan ez daukak, Bere inora baina besterik kontuan hartu duzu hori bakarra izan dezakete aldi berean, Edozein gehiago puntuak irabazteko izango duzu ez da metro gordeta. Aldi lehena izan da ezarri off cracker beste irabazten bakarrik has daiteke. Horregatik gustatzen zait, agertzen dute off ezarri nire crackers. Maskota bat lurra edo hodi ledge zurrupatu badaukazu zion erliebe off dezakezu firecracker bat zutabe jarriz gora haren ezkerreko arabera (Ez galdetu zergatik maskotak dont eskubidea eroriko!)\nCracker bat abiatu besterik ez da, bai hautatuz marka berdean materia, edo zure kontuan aldatzeko eta zintzilikatzeko da nahi izanez gero, sakatu gorria 'X'. Gogoan izan, bloke dont beti erori zuzen behera mantendu, den espazioa sartu jauzi joera izan dute, askotan hondatu dezakezu zure groove konbinazioak handi batzuk konfiguratzeko saiatzeagatik. Bloke ezer ororen gainean, taula behealdean badira espazioa scoot dute bete (berriro ezkerrera) eta batu up gainerako beste edozein bloke . Hau oso praktikoa da gogoan batez ere, bloke ehuneko jakin bat garbitzeko modu zure helburua betetzeko behar duzu.\nBalorazioa: 7.0/10 (3 botoen)


Mutil onak " babaloreak" dira.\nABEL: Kendu paretik, babalorea!\n...>.- Hi eta hire umorea ! Baina arrazoi dun, babalore bat izan naun...\nABEL.- Ez, etzak babalore hori justifikatu! Paula estutzen aritu duk inolako arrazoir...\n3txulotarrak 66. Egilea(k) ALTOLAGIRRE, Txetxu. ETB serieak, Euskal Irrati Telebista 2016 (1)\nBaina zer egin duzu, babalorea! Orain honek ez du ezertarako balio!\nEne bada, 2ttor, batzuetan babalore batekin hitz egiten nabilela pentsatzen dut zurekin nabilen...\nFarola eta babalorea!\nTXIMISTA .- Noiz arte jarraitu behar duk babalore aurpegi horrekin?\n... bati billete batean telefonoa idatzi zioan babalorea!\nTXIMISTA .- Hi haiz hi babalorea!\nArritxu Iribar: 'Ezin dut defendatu kirolak prentsan tarte zabalegia dueneko teoria'. Egilea(k) GALARRAGA, Aritz. Argia, Komunikazio Biziagoa, S.A.L 2012 (1)\n...tzia, burugogorkeria imajinatzen dizkizut, kirolarien babaloreak.\n...>ez nik nahi zaitudanerako. Horretarako beste babalore hori aukeratu duzu. Ia ilerik ere ez duen aitona zahar bat....\n...>baita nire burutazioak ozenki adierazten ere: « Babalorea nauk, lehentxeago jaisten hasi besterik ez eta han aritu na...\n...zateke,â¦ / haitzuloan bertan dauden , hurrengo babalorea noiz agertuko zain.\n16. Azken babalorea. Raymond Plante\n-Horixe joango nintzela, babalore hori, baina ospitalean gau osoa eman, ezta pentsatu ere! De...\n...riuccia etxetik bidali eta haien lekuan Cohèn zahar babalore hura hartzera behartuak izan ginenetik, egia esanda ez gene...\n-Ze babalorea naizen! -murduskatu zuen, eskua ahora eraman eta putz egine...\n-Ze babalorea! -errepikatu zuen.\n... aurrean. Zergatik sartu behar izan zuen babalore hark sutan zegoen biltegi baten barrura? Amorrua sentitu zu...\n...at eman behar diogu Petxorini. Petersburgoko babalore horiek harropuzkeria itzela erakusten dute sudurreko bat em...\nHitzerdi patsetan. Laudorioaren mugak. Egilea(k) ARISTI, Pako. Berria, Euskal Editorea SM 2009 (1)\n...zia lortzeko egiten dugu; besteen onarpenak indioilar babaloreen moduan puzten gaitu. Eta poliki-poliki geure buruarengandik...\n...anpatzea?... Gustuko zaitut edo hoa pikutara edo babalore alaena edo... nola adierazi?Maite edo etsai diren, isuri ki...\nJavier Armentia : 'Ez, zientzia ez da Egia'. Egilea(k) GALARRAGA, Aritz. Argia, Komunikazio Biziagoa, S.A.L 2011 (1)\n...zarekin. Hedabideetako programatzaile eta jabeak dira babaloreak, edo maltzurrak.\nKirtenari egurra. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2009 (1)\n...terretan? Kirtenak eta laster zabalduko diren babaloreak.\nKomunikazioa. Ekografiak. Aritz Galarraga. Gaur da bat. Egilea(k) GALARRAGA, Aritz. Berria, Euskal Editorea SM 2012 (1)\n...>Berdin zait, halaber, saiora joaten diren babaloreak pozik geratzea engainatuak izan ondotik. Hemen gauza bat da...\n-Santimamiñetik, babalore! -Pipik.\nLepoan hartu. Egilea(k) ANDUEZA ALTUNA, John. , ELKAR 2016 (3)\n...e dedikatoria eta ze puñetas! Gurru-Gurru, babalore, Ibili zaitez argi: horretarako lehenik gola sartu behar du...\n... Ja, zapoaren arrautzak! Lerdokeria galanta egin du babaloreak. Garbi dago gure Junior ez dela Neymar Junior, ezta ametset...\n...oetaraino neok hiriburuko artista hauen txorakeriekin! Babalore hauek uste ditek Tolosan urte osoan inauterietan bizi garel...\nLorearen ordua. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2009 (1)\nAstalorea ez, noski, baina babalorea eta azalorea fruitua eta haziaren aurrekoak dira. Beren kat...\nSEGA-POTEA. Egilea(k) ESNAL ORMAETXEA, Pello. El Diario Vasco, Sociedad Vascongada de Publicaciones, S.A. 2010 (4)\n...ur zabaldua. Eta zer asmoz elikatua gaurdaino. Babalorea, kaikua, artaburua eta sega-potea izango da baserritar fida...\n...n kontura:-Hori da, hori!, artaburua, babalorea, kirtena, kaikua, sega-potea?Iñaxiori baserriko tresna guzt...\nSan Ferminetan Lesakan. Egilea(k) ANDUEZA ALTUNA, John. , ELKAR 2014 (3)\nLide: Eta zuek galtzontzilotan, babalore!\n...egira, begira ze muturrekoa hartu duen babalore horrek! Jo, Jo!\n...tuko itxaroten. Zazpiak laurden gutxi, baina babalorea oraindik ez da azaldu. Ximonek mezua idatzi dio:\nShin Chan 60. Egilea(k) ETB. ETB marrazki bizidunak, Euskal Irrati Telebista 2004 (1)\n...>, zer nahi duen ez dakien emakume biziki babalorea eta heldugabea da, oso espirituala eta liluragarria dela ko...\nUdaberri bi. Egilea(k) ERREKONDO SALSAMENDI, Jakoba. Argia, Komunikazio Biziagoa, S.A.L 2011 (1)\n...aburuez... Gure berri jakin nahi duenak babalorearen sinonimoekin osatuta hementxe argitaratutakora jo beza (Arg...\n...at-batean guztiak. Adarra jotzen ari zitzaigun babalore hura. Nola irekiko zuen ba udaletxeko ate nagusia!\nBabaloreen inbasio sasoian, Europako Batzordearen ekimenez, 1.657 zien...


Gora neskak! - Gasteiz - Alea.eus\nIbon Gorrisi 2019-04-01 12:02\nEmozioz beteriko norgehiagoka izan da Alaves Gloriosas eta Athleticen artekoa. / ALAVES\nBinako berdinketarekin bukatu da Alaves Gloriosas eta Athleticen arteko lehia. Lehen zatian etxekoak nagusitu dira, baina bigarrenean gauzak aldatu dira.\nZoragarria izan da igande honetan Mendizorrotzean bizi izandakoa. 8.000 ikusletik gora bildu gara Alaves Gloriosas eta Athletic emakumezkoen arteko norgehiagoka ikusteko. Giro paregabea, oilo ipurdia jartzen duen horietakoa.\nPartida bizi-bizia izan da. Lehen zatian etxekoak nagusitu dira eta horren ondorioz atsedenaldira bi eta hutsezko emaitzarekin joan dira. Bigarren zatian gauzak erabat aldatu dira. Zuri-gorriek lerroak aurreratu dituzte eta horren ondorioz golak etorri dira. Binako berdinketarekin partida erabat erotu da eta bi taldeek aukerak izan dituzte garaipena lortzeko. Aukera garbiena Alavesek izan du azken minutuetan, izan ere, bi aldiz jarraian baloia langara bidali dute.\nEmozioz beteriko norgehiagoka izan da. Gainera bukaera zoragarria izan da, bi taldeek garaipena nahi zutelako. Bi taldeetako jokalariak nekatuta zeuden eta horren ondorioz lerroen arteko zuloak gero eta handiagoak ziren. Horrexegatik, partidaren azken txanpan gol aukera asko izan dira. Ea hurrengoan Mendizorrotza betetzen dugun!\nAlavesek etenaldia izan du goranzko bidean\nIbon Gorrisi 2019 api 01 Araba\nAtletico Madrilek 0-4 irabazi dio istoriorik gabeko norgehiagoka batean.


Best UK Online Slots Guneak - Free £ 5 + £ 1000 To Up! -\nHasiera » Best UK Online Slots Guneak – Free £ 5 + £ 1000 To Up!\nBest UK Online Slots Kasinoa BonusSlot.co.uk tan\nAurkitu Best UK Online Slots Bonus Guneak tan BonusSlot.co.uk\nCasino jokoak zozketa handi bat dira Adin guztietako jendea eta horregatik eskuragarri hauen kopurua jokalari areagotu gehiegi ikusten ari gara alde. Gone egunak noiz opor hartu adreilu bat eta mortero Kasinoa joan eta jokoa gozatzeko egun batzuk eta bere lana batu back izan bat. online casino casino jokoa hain erraza dela bat da bidaia guztien gordeko egiten, lanetik eza hartzeko atsedenaldiaren prozesua, eta, gainera, denbora ordu luzez gastua Kasinoa berez. Slots SL Gaur jolastu ongietorri bonus batekin!\nMobile UK Online Slots Hobariak\nonline casino An diren casinos fisiko jokatu bera jokoak eskaintzen dituen webgunea da. It eskaintzen du blackjack bezalako jokoak sorta handi, poker, roulette, makina, Craps eta askoz gehiago. Erabiltzaileak software deskargatzeko onartzen da bere aukeratu joko bat jokatu casinos batzuk online non beste batzuk erabiltzaileei web oinarritutako foroak bertan jokatu ahal bezain in. online casino Ordaintzeko modu ezberdinak onartzen den bezala, Oso erosoa da, erabiltzaileak bere etxera erosotasuna edo lekuan zuen da jolastu. Play Slot SL gaur!\nIkusi Gure Best UK Online Slots Guneak Table Jarraian!\nUK Online Casino: Eskuin bat aurkitzea\nUK online casino etorbide handia open bota du for the gogotsu jokalari ihardun amaigabeak dibertigarria eta ilusioz online casino edozein matrikulatu webgune. da abagune honetan bat arreta eta kontu handiz jokatu eta saiatu webgunearen dela fidagarria eta benetako too identifikatzeko jokalari gisa duzu diru asko jartzen dira jokoan jokoarekiko bidez ditu hartan It. Beraz,, gomendagarria da zure ikerketa apur egiten duzula eta jakin onena online casino.\nzitekeen legitimoa UK online casino topo ebaluazioa eta testigantzak izan diren ikaskide erabiltzaileekin partekatzen igaro arabera. Dezakezu ere begiratu du hobari mota, ezaugarriak eta payout ehuneko online casino duten eskainiz. termino eta baldintza atseginak badira eta aurkituko dituzu han erabilera erraza egokia da, zuk Zeuk matrikulatu ahal izango du, zalantzarik gabe.\nSlots jolasean Slots SL Casino UK at\nonline slots jolasten dute inoiz atsegina hau. duzu bat bilatzen baduzu Bat-of-a-mota online slots esperientzia, ondoren, ireki kontu bat gaur Slots SL Casino UK at. Gure gune handienetako bat dauka gaikako makinak modernoa eta klasikoa bildumak. Jokalariak zirrikituetan klasiko aukeran, video poker makina, fruta-makinak eta, jakina, aurrerakoi slots. Gune ospe paregabea du ugari joko berriak askatuz hilabete bakoitzeko.\nPlay denbora bakarrik lortzen gure online jokoa gune hobea. Online slots jokalari daude slots zirraragarria txapelketak eta atsegina cash sariak tratatu. online kalitatezko paregabean grafiko eta jackpots handiekin slots eskaintzen ditugu. Jokalariak aukeran klasiko slots, video poker makina, fruta-makinak eta, jakina, aurrerakoi slots. Gune ugari joko berriak askatuz hilero ospe paregabea du. Play denbora bakarrik lortzen gure online jokoa gune hobea. Online slots jokalari daude slots zirraragarria txapelketak eta atsegina cash sariak tratatu.\nA Best UK Online Slots for blog BonusSlot.co.uk\nOnline Slots | Slot SL | Play Espektroak for Free |…


Iñigo Arregi. Eskultorea: Sortu gabe ez dut bizitza ulertzen, ez harremanak, ez ezer - Euskonews\nPrintzipioz ez dut ezer lortu nahi, ez dut ezertara iristeko helbururik edo nahirik. Oso gauza subjektiboa da; nik artea arnasa hartzeko erabiltzen dut, berezkoa dudan zerbait da. Nik sortu gabe ez dut bizitza ulertzen, ez harremanak, ez ezer. Gero, arteak eramaten gaitu erakusketetan eta antzekoetan sartzera, baina niretzat hori guztia osagarria da. Urte askoan erakusketak noizbehinka egin ditut, baina inoiz ez diot utzi etengabe sortzeari. Iñigo Arregi (Arrasate) Bilboko Krisis Factory-an ikus daiteke Iñigo Arregiren aurtengo lehen erakusketa. Martxoaren 12a arte 12 obra ikusgai egongo dira; bai tamaina handiko obra eskultorikoak, bai aurrez bakarrik ikus daitezkeen erliebezko beste obra batzuk ere. Iñigo Arregiren obra eskultura, pintura eta obra grafikoaz osatzen da. 1973. urtetik 40 erakusketa baino gehiagotan hartu du parte indibidualki zein kolektiboki. Azken urteetan hainbat eskultura ipini ditu ateri zabalean eta beste hainbat erakusketan egonda (Madril, Bartzelona, Donostia, Iruña, Gasteiz), baita Nazioarteko azoketan (Estampa, artMadrid, Art Innsbruck). www.iarregi.com Artaretoa


2019ko ekainaren 26a, asteazkena | Ordua Euskal Herrian 22:46:59\nJoaquín Antonio Uribe Lorategi Botanikoa, Medellínen. Uribetar hori ote da Hego Amerikan landare espezie askoren abizena 'uribei' izatearen arrazoia?\nLeandro Aristeguieta (1923-2012) botanikaria bere herrian, Venezuelan, ez zen haltzaren azken erroa. Unibertsitatea sustatu, eskola eta lorategi botanikoak sortu, Sociedad Botánica de Venezuela hauspotu... makina lan egin zuen bertako landarediaren ezagutzaren alde. Berari esker, ehunka landare berri ezagutzen ditugu; tartean, Espeletia, Coespeletia eta Espeletiopsis generoetako asko.\nHaren abizena, laudoriotan, izen darama landare genero oso batek. Aristeguieta genero horrek 22 espezie biltzen ditu. Horietako bat Aristeguieta uribei da. Landare hori ezagutu nuenean, zera bururatu zitzaidan: “Landare euskaldunik bada, horixe izango dek ba Aristeguieta uribei”. Aristeguieta badakit nondik datorren, baina uribei hori? Zein uribetar arraiori ohore egingo ote dio? Eta hara ustekabea, Uribei abizena daraman landare mordoa dago Hego Amerikan. Zutik irakurtzen ari bazara eseri, hauek denek daramate Uribei abizena: Paragynoxys, Ida, Sudamerlycaste, Salvia, Clidemia, Espeletia, Machaerium, Stelia, Sobralia, Berberis, Lepanthes, Epipendrum, Calliandra, Aphelandra, Croton, Matalea, Dicliptera, Monochaetum eta Heteropterys. Gehiago ere izango dira, seguru. Honi buruzko zerbait gehiago topatzeko peskizan, hor non aurkitu dudan genero bat ere baduela delako Uribe honek: Uribea. Eta genero horretako landare bakarra Uribea tamarindoides da. Kolonbian eta Costa Rican bizi den zuhaitza: zura lantzen zaila baina ona ematen duen zuhaitz handia, 40 metro arte hazten dena. Ikusgarria izan behar du, aldameneko zuhaitzetatik bereizteko lore arrosa-ubelezko zapela janzten duenean.\nUribe delako horren arrastorik ez, ordea! Eta niri jakin-mina berotzen. Pentsatu dut inguru horretako Lorategi Botaniko guztietara informazio eske idaztea dela zuzenena. Eta, hara, ezustekoa: Medellíngo Lorategi Botanikoak Joaquín Antonio Uribe izena du. Beste guztiak alde batera utzi eta idatzi diet lotura honen arrazoia gizon hori izan daitekeen-edo galdezka. Erantzunik bada, jakingo duzue. Ditxosozko Uribe hau! Hego Amerikan euskal izena daraman landare mordoa ezagutzeko kakoa bera izango den usaina aditzen dut. Ikuskizun dago.


Ch 1 Luke – 2arrain\nHasiera / Biblia / Luke Ebanjelioa / Ch 1 Luke\n1:1 Since, Hain zuzen ere,, many have attempted to set in order a narrative of the things that have been completed among us,\n1:3 so it seemed good to me also, having diligently followed everything from the beginning, to write to you, era ordenatuan, most excellent Theophilus,\n1:5 Zegoen, Herodesen egunetan, Judeako erregearen, Zakarias zeritzan apaiz jakin bat, Abijah saileko, eta bere emaztea Aaronen alabetaric, eta haren icena Elisabeth.\n1:6 Orain Jainkoa baino zertxobait lehenago, bi ziren, aginduak guztiak aurrera eta Jaunaren justifikazio errua gabe.\n1:7 Eta haourric etzutén, delako Elisabet agorra zen, eta biek izan urteetan aurreratu bihurtu.\n1:8 Ondoren gertatu dela, denean Jainkoaren aurrean apaizgoa egikaritzeko izan zen, Bere atalean ordenaren arabera,\n1:9 apaiz ohiturarekin, asko erori zen orain dela intsentsua eskaini zuen, Jaunaren elizan sartzen.\n1:10 Eta jende-talde osoa lurrera otoitz, incense orduan.\n1:11 Orduan, agertu Jaunaren aingerua, intsentsu-aldarearen eskuinean zutik.\n1:12 Eta hura ikusi zuenean, Zechariah asaldatu, eta beldurra zion gainean erori zen.\n1:13 Baina aingeruak esan zion:: "Ez izan beldurrik, Zechariah, Otoitzerako entzun du, eta zure emazte Elizabeth seme bat eduki beharko duzu. Eta bere izena John deituko duzu.\n1:14 Eta hor duzu poza eta asaldura izango, eta asko izango da bere jaiotza rejoice.\n1:15 Handia izango zuen Jaunaren aitzinean, eta ez du, ardo edo edari sendoa edan, eta zuen Espiritu Santua beteko, gainera, bere amaren sabelean.\n1:16 Eta Israelgo semeek asko bihurtzeko izango zuen bere Jainko Jaunari emateko.\n1:17 Eta haren aurrean izango zuen joan espiritu eta ahalmenaz Elias batera, beraz aiten bihotzak buelta semeei zuen daiteke, eta besterik zuhurtzia izateko sinesgogor du, horrela, Jaunaren amaitu pertsona bat prestatzeko. "\n1:18 Zakariasek esan zion aingeruari: "Nola daiteke Badakit hau? Adineko naiz, eta emaztea ere urteetan aurreratua. "\n1:19 Eta erantzun, Angel Orduan erran: "Ni naiz Gabriel, Jainkoaren aurrean, eta bidali dira I nahi duzu hitz egin, eta gauza horiek aldarrikatzea duzu.\n1:20 Eta hará, isil eta ezin da hitz egin izango duzu, egunera arte bertan gauza horiek finkatuko dira,, Ez duzu sinetsi nire hitzak delako, horrek bere denbora beteko. "\n1:21 Eta herria Zakariasen zain. Eta zergatik ari zen tenpluan atzeratu ari galdetu dute.\n1:22 Ondoren, Irten zenean, ezin da haiekin hitz egin zuen. Eta zuen tenplu visione ikusten konturatu dira. Eta, haien keinuak egiten zituen, baina mutu iraun zuen.\n1:23 Eta gertatu dela, Bere bulegoan egunetan amaitu ondoren, bere etxera alde egin zuen.\n1:24 Ondoren, egun horietan ondoren, bere emazte Elizabeth asmatutako, eta bere burua ezkutatu zuen bost hilabetez, esanez:\n1:25 "Jaunak egin hori niretzat, garai hartan eramateko nire reproach gizonen artean erabaki zuen. "\n1:26 Ondoren, seigarren hilabetean, Angel Gabriel Jainkoak bidalia izan, Galileaco hiri Nazareth deitzen den,\n1:27 Gizon bat betrothed birjina horren izena Joseph zen, David de la casa; eta birjina baten izena Mary zen.\n1:28 Eta sartzean, Angel esan zion: "Agur, graziaz betea. Jauna zurekin da. Zorionekoa zu emakume guztien artean. "\n1:29 Eta noiz entzun zuen hau, bera izan zen bere hitzetan asaldatu, eta zer nolako agurra hori bateragarria izan jotzen zuen.\n1:30 Eta Angel esan zion: "Ez izan beldurrik, Mary, zuretzat grazia aurkitu dute Jainkoarekin.\n1:31 Ona emen, zure sabelean dezute bururatzen, eta seme bat eduki beharko duzu, eta bere izena deituko duzu: JESUS.\n1:32 Handia izango da, eta Goi-goikoaren Seme berak deitu egingo, eta Jainko Jaunak emango zion bere aita Daviden tronua. Eta Jakoben betikotasunaren ere erreinatuko.\n1:33 Eta bere erreinua amaiera ez izango dute. "\n1:34 Ondoren Mary Angel esan zion, "Nola izango da egin hau jarriko, geroztik ez dut gizon jakin?"\n1:35 Eta erantzun, Angel esan zion: "Espiritu Santua izango duzu baino gehiago pasatzen, eta Goi-goikoaren indarrak hodeiak bezala estaliko zaitu. Eta hau dela eta, era berean,, nor izango dituzu batean jaioa izango Santua etorri Jainkoaren Seme deituko zaio.\n1:36 Eta hará, Zure lehengusu Elizabeth ditu ere concebitu bere burua, bere zaharrean. Eta honen seigarren hilabetea da berarentzat nor da barren izeneko.\n1:37 Hitza ez dagoen Jainkoarekin ezinezkoa izango da. "\n1:38 Ondoren Mary esan: «Begira, Hemen Jaunaren mirabea. Let me to egin bedi zure hitzaren arabera. "Eta aingeruak irtenda bere.\n1:39 Eta egun horietan, Mary, jaikitzen, bidaiatu azkar muino herrialdean sartu, Judako hiri batera.\n1:40 Eta sar Zakariasen etxean sartu zuen, eta Elizabeth agurtu zuen.\n1:41 Eta gertatu dela, Elizabeth entzun Mariaren agurra, haur haren sabelean jauzi, eta Elizabeth Espiritu Santuaz bete zen.\n1:42 Eta oihuka eskatu zuen ocengui, eta esan zuen: "Bedeinkatua zu emakumeen artean, eta bedeinkatua zure sabeleko fruitua da.\n1:43 Eta zenbat kezka honek ez dit, beraz, nire Jaunaren ama me etorriko litzateke?\n1:44 Hara, Zure agurra nire belarrietara iritsi zen bezala, ene sabelean haurrak pozez jauzi.\n1:45 Eta zorionekoak duzu sinesten, Hori ziren hitz egiten, Jaunari eginiko jarriko gauzak egiteko. "\n1:46 Eta Mariac: "Magnificatzen du ene arimác Jaunaren.\n1:47 Eta nire espiritua Jainkoari ene Saluadorea ere pozez jauzi.\n1:48 Ecen diote du bere neskatoaren apaltasuna on. Hara, Une honetatik aurrera,, belaunaldi guztiak me dohatsu erranen.\n1:49 Ecen handia da gauza handia egin dit, eta haren icena saindu da.\n1:50 Eta haren misericordia da generationetaric belaunaldiei begirune diotenak for.\n1:51 indartsua eskriturak lortzen ditu bere beso. sakabanatuta ditu bere bihotza asmoak ere harroputz.\n1:52 indartsua kargutik kendu ditu bere eserlekutik, eta apala goraipatzen ditu.\n1:53 bete ditu gauza onak ditu gose du, eta abratsac igorri ditu hutsic.\n1:54 Hartu du eman bere herri Israeli, bere misericordiáz orhoit,\n1:55 aipatu bezala, gure gurasoai zuen: Abraham eta bere seme-alabak betirako. "\n1:56 Ondoren Mary berarekin geratu hiru hilabete inguru. Eta bere etxera egin zuen.\n1:57 Orain aldiz Elizabeth erditzen iritsi, eta aurrera eraman zuen seme bat.\n1:58 Eta bere auzokoek eta ahaideek Jaunak goratu zuen bere erruki berarekin, eta beraz, bere zoriondu dute.\n1:59 Eta gertatu dela, zortzigarren egunean, Mutil circonciditzera iritsi dira, eta deitzen zioten bere aitaren izenaren arabera, Zechariah.\n1:60 Eta erantzun, Bere amak esan: "Ez da, beraz. Horren ordez, deithuren da John ".\n1:61 Eta esan zioten, "Baina zure senide nor da izen hori artean inork ez dago."\n1:62 Orduan keinu egin zion aitari dute, zer zion nahi zuen bezala deitu behar.\n1:63 Eta idazten tablet eskatzeko, idatzi zuen, esanez: "Bere izena John da." Eta hori guztia galdetu dute.\n1:64 Ondoren, aldi berean, ahoa zabaldu zen, eta bere hizkuntza askatu, eta, hitz, bedeinkazioa Jainkoa.\n1:65 Eta beldur euren bizilagun guztiak pausatu ziren. Eta hitz horiek guztiak egin ziren Judeako mendialdeko osoan ezaguna.\n1:66 Eta nork entzun gordetzen da bere bihotzean horiek guztiak, esanez: "Zer uste duzu mutil hau izango da?"Eta, hain zuzen, Jaunaren eskua harekin zen.\n1:67 And his father Zechariah was filled with the Holy Spirit. And he prophesied, esanez:\n1:73 the oath, which he swore to Abraham, gure aita, that he would grant to us,\n1:74 beraz, having been freed from the hand of our enemies, we may serve him without fear,\n1:76 Eta zuk, Umearen, shall be called the prophet of the Most High. For you will go before the face of the Lord: to prepare his ways,\n1:80 Eta haourtchoa handitzen, eta espirituz zen indartu. Eta zen desertuan zuen, Bere Israeli manifestazio eguna arte.


Mutikoentzako kirol-jertse tekniko hau zure mugimenduetara egokituko da, eta bustitzen bazara, erraz lehortuko da. Ezin hobea bai natura esploratzeko bai egunero erabiltzeko. Jasangarria da, eta Warmshell ehunez egina dago.\nKirol-jertse itxi txanoduna, Warmshell ehunez egina. - Ehun tekniko egituratua. - Berehala lehortzen da.


36 eskaera jaso dira jada, Iturrigorritik ateratako su egurra eskuratzeko. — Oñatiko udala\n36 eskaera jaso dira jada, Iturrigorritik ateratako su egurra eskuratzeko.\nDatorren asteartean amaitzen da, zuhaitz motz berriak sortzeko kimaketetatik ateratako su egurra erosteko eskaera epea.\nUdalak, bigarren urtez jarraian zabaldu du herritarren artean, Iturrigorriko pagaditik aterako den su egurra erosteko aukera. Eskaerak egiteko epea, pasa den asteartean ireki zen eta aste santuko jai egunak tartean egonik ere, 36 eskaera jaso dira jada udal bulegoetan. Epea amaitzeko falta diren 6 egunetan, eskaerak asko ugaltzea espero da. Iaz, hartarako aukera eman zen lehen aldian 134 eskaera jaso ziren nahiz eta atera ziren loteak 28 bakarrik izan. Aurten ere, eskaerak eskaintza gaindituko duela dirudi. Itturrigorritik, 25en bat kamioi ateratzea aurre ikusten baita. Horretxegatik, esleipena zozketa bidez egitea aurre ikusten da. Horretan, lehentasuna, iazko zozketan sarituak izan ez zirenek izango dutelarik. Baina une honetan, eskaerak egiteko epea da zabalik dagoena.\nSu egurra, 20-60 zentimetro bitarteko diametroa duten 5 metro inguruko enborretan emango da eta guztira, 13-15 tonako kamioikadak salduko dira. Herritarrei, su egur kamioikada 550 eurotan erosteko aukera eskaintzen zaie.\nEskabideak aurkezteko epea datorren asteartean apirilaren 17an amaituko da. Eskaerak udal bulegoetan presentatu behar dira. Baserri edo etxebizitza bakoitzeko eskatzaile bakarra onartuko da. Egurra, esleitu edo zozketa egin ondorengo bi hilabeteetan zehar entregatuko da.


2020a modu onean gainditu du Zubillaga-Oñati Hiltegi eta Zatitze Zerbitzuak - Zubillaga Hiltegia\n2020a modu onean gainditu du Zubillaga-Oñati Hiltegi eta Zatitze Zerbitzuak\n2020a aldaketa urtea izan da Zubillaga-Oñati Hiltegi eta Zatitze Zerbitzuari dagokionez. Lan estrategiari jarraiki, aurreikusita zegoen bezala 2020 urtearen hasiera banaketaren subrogazioa martxan jarri zen, zerbitzua hobetu eta zabaltzeko aukera emanez harakinei. Behin hau martxan jarrita, urteak ekarritako beste erronka nagusia martxoan iritsi zen COVID-19aren pandemiak sortutako egoera dela eta. Koronabirusari aurrez eginez berme osoz lanean jarraitu ahal izateko, beharrezkoa diren segurtasun neurriak aplikatuz egokitu ziren instalazioak. Modu honetan, konfinamendu gogorrenean ere Zubillaga-Oñati Hiltegi eta Zatitze Zerbitzuak martxan jarraitu zuen, bezeroen hornikuntza bermatuz eta tokiko komertzioek (harategiek besteak beste) izandako gorakadaren aurrean haragi erreserbak ziurtatuz.\nHorrez gain, 2020an ere instalazioen itxuraldaketari ekin zitzaion, eta 2021 urtearen hasieran estreinatuko dira bulego, aldagela eta bilera gela berriak.\nFakturazioari dagokionez, Zubillaga-Oñati Hiltegi eta Zatitze Zerbitzuak 2020ko sasoian 2019an baino %8 gehiago fakturatu du, 918 ustiategi ezberdinei zerbitzua emanez. Hauetatik 439 Bizkaian kokatzen dira (kontuan izan behar da bertan ez dagoela hiltegirik), 365 Gipuzkoan, 94 Araban eta gainontzekoak Nafarroa, Aragoi edo beste erkidego batzuetatik hurbildutakoak.\nEkoizpen orokorra 2019aren antzekoa izan da, kanalean 1.450 tonarekin. Aldaketa nagusia ekologikoaren eskutik dator, 55 tona ekoizpen ekologikoak izan baitziren, 2019ko datua bikoiztuz, nabarmen gora datorren joera izanik. Euskal Okela jatorri izendapenarekin sailkatutako haragiari dagokionez, 477 tona ekoitzi ziren. Horrez gain, Zatitze Gelako ekoizpena %31 hazi zen.\nZalantzarik gabe, urte berezi honi arrakastaz aurre egin dio Zubillaga-Oñati Hiltegi eta Zatitze Zerbitzuak, eta 2021ak ekarriko duenari ere gogoz aurre egingo dio.


2030ERAKO BIOANIZTASUNAREN EUROPAKO ESTRATEGIA - Euskal Autonomia Erkidegoko baso-kudeaketatik begirada\nNazio Batuen Erakundeak (NBE) 1992an antolatutako Aniztasun Biologikoari buruzko Hitzarmenean, honela definitu zen Bioaniztasuna: lurreko eta itsasoko ekosistemak eta uretako beste sistema batzuk barne, edozein iturritako organismo bizien aldakortasuna eta parte hartzen duten konplexu ekologikoak.\nHala, a priori, kontzeptu ulerterraza da: bizitzak azaltzeko eta antolatzeko erabiltzen duen formen aniztasun izugarria. Balio kuantitatibo gisa agertzen da gainera (ukigarria eta neurgarria).\nBeraz, ekosistema jakin bati, baso bati, aplikatuko bagenio, ekosistema horretan bizi diren izaki bizidunen multzoa bezain sinplea litzateke. Baina kuantifikatzeko gai gara? Ez. Eta haien fluxuak eta elkarreraginak aztertzeko gai? Ezta. Izaki posibleen mugagabetasunak eta haien elkarrekintza eta mugimendu etengabeak, praktikan, kontzeptu abstraktu eta etereo bihurtzen dute.\nErabat ezezaguna da munduko populazioaren zati handi batentzat. Askorentzat, kontu akademiko edo gure eguneroko bizitzatik kanpokoa dela dirudi. Baina, mundu akademiko horretan ere, zaila da haren dimentsio eta tamaina osoan sakontzea.\nBatetik, espezie barruko aniztasuna dugu (Gil 2020), organismo bakoitzaren kode genetikoaren osagaiak eta izaki horiek populazio baten barruan eta espezie bereko populazioen artean duten aniztasuna biltzen dituena. Aniztasun mota horren balio handiak, era guztietako aldaketetara egokitzeko aukera ematen du, aldaketa klimatikoetara, edafikoetara edo izurriteak eta gaixotasunak agertzean sortutako aldaketetara. Oso garrantzitsua da.\nZuhaitzetan da ohikoa aniztasun mota horren tasa handia, organismo oso zaharrak baitira, duela 400 milioi urte baino gehiago sortuak, eta, ondorioz, etengabe aldaera genetiko berriak sortzen jardun dutenak oso epe luzean zehar.\nZuhaitzen barruan, ugaltze-estrategia anemofiloko (loreak haizearekin polinizatzen zaizkienak) eta alogamoko (elkartzen diren gametoak, genotipo desberdineko indibiduoetatik datorzkien ernalketa-sistema) espezieek osatzen dute bereziki. Zuhaitz-espezie horiek eremu zabaletan banatzen dira, ingurumen-aldaketa nabarmenekin, eta populazioen artean fluxu genetiko garrantzitsuaz (haizearen ibilbide luzeak eraginda). Fluxu genetiko horrek isolamendua zailtzen du eta, ondorioz, ez da espezie berririk bereizten, espezie barnean baizik. Fluxu handi horri esker, indibiduoen arteko elkarrekintza-kopurua maximo teorikora hurbiltzen da, eta, beraz, konektagarritasun handia dute. Konektagarritasun horren ondorioz, sistema egonkorragoak dira.\nEuropan, espezie barneko aniztasun-mota horren tasa handia duten adibide argiak dira haritzek (eta Quercus generoko espezie-sorta osoak), pagoek, gaztainondoek, urkiek, izeiek eta pinuek osatzen dituzten basoak. Oso ohikoak eta zabalduak guztiak Euskal Autonomia Erkidegoan (EAE) historian zehar ekarritako pinu radiata eta douglas izeia, edo berrikiago, Cryptomeria japonica edo Sequoia sempervirens ekarri berriak ere badiren moduan\nHala ere, haren ikerketak indibiduo-kopuru handi baten azterketa genetikoa eskatzen duenez, haren ezagutza (denboran eta dirutan) garestia da. Bestalde, gizabanakoen arteko konektagarritasuna zenbatesteko, sistema bateko organismoen arteko elkarrekintza guztiak ulertu behar dira, eta, beraz, lan neketsu, konplexu eta garesti bezala ageri da berriro. Ondorioz, aldaketa globalaren aurreko egokitze-gaitasunaren aldetik aniztasun mota oso garrantzitsua izan arren, ia aztertu ez den eta gutxi ezagutzen den aldagaia da. Horregatik, autoreak “ikusten ez den aniztasuna” deitzen dio.\nBaina populazioa, gure kasuan Basoa, osatzen duten organismoak ez dira beti mota berekoak izango. Izan ere, basoaren osaeran, ohikoena, neurri handiago edo txikiagoan bada ere, zenbait zuhaitz mota agertzea da. Beste dibertsitate mota batetaz ari gara, espeziena. Ezaugarri komunak dituzten izaki bizidunak biltzen ditu, baina beste talde txikiago batzuk (azpiespezieak) edo zabalagoak (generoak edo familiak) ere hartzen dituelarik.\nForest Europe erakundearen datuen arabera, Europako baso-azaleraren %68 bi espezie edo gehiago dituzten basoek osatzen dute, eta gainerako %32k bakarrik du espezie bakarra. Gainera, azken 15 urteetan, zuhaitz mota desberdinak nahastuta eratutako baso horien azalera %0,6 handitzeko joera izan da.\nGertatzen dena, masa bateko zuhaitz nagusiek argiaren adiera txikia dutenean (iragazkortasun handia) oso erraza dela haren estalki argiaren azpian beste espezie belarkara, zuhaixka eta zuhaitz multzo handi batek aurrera egitea da. EAEko espezie iragazkor (intsinis pinua eta eukaliptoa) baso-landaketen kasu ugari eta zabala da honen adibide.\nZuhaitz eta zuhaixken nahasketa horrek, bai geruza beraren barruan bai geruza bereizietan, bizitzeko leku gehiago izatea dakar. Enbor lodiagoak eta estuagoak daude, argi gehiagoko eta gutxiagoko kokapenak, mota bateko eta besteko orriak eta adarrak … eta zientzia biologikoak nitxo (organismo indibidual batek okupatutako gune espezifikoa) deitzen duen hori gehitzeak, bioaniztasuna handitzea dakar.\nAlde horretatik, Baso Inbentario Nazionaleko datu estatistikoek masa mistoen %80 aurreikusten badute ere, Nekazaritza, Elikadura eta Ingurumen Ministerioak (2014) %8 besterik ez du zenbatesten. Izan ere, espezie horietako batek goiko geruzaren %70 baino gehiago hartzen baldin badu, mono-espezifikotzat hartzen da estatistiketarako.\nAniztasun mota hori espezie kopurua kontatze eta konparatze hutsera murrizten badugu, hurbilketa estatikoa izango da, balio bera emango bailieke espezie guztiei. Noiz eta espezieen estrategia biologikoek, lehia-ahalmen handiagoak ematen dizkietenean horietako batzuei, beste batzuen ondoan, gehiago hedatzen lagunduez. Steege-ren eta besteren (2013) lan harrigarriak erakusten dutenez, Amazonasko oihanean bertan ere, espezie gutxi batzuk besteen gainetik nagusitzeko joera dago (16.000 espezieen artetik, 227 espezie guztizko dentsitatearen %50 baino gehiago dira). Azterlan honek, munduko espezie ugarienduna den oihan honetako frutak, loreak, polena, hostoak eta biomasa … bioaniztasunari buruz esan ohi denaren aurka, espezie gutxi batzuei dagozkiela iradokitzen du.\nBeraz, aniztasun espezifiko ohiko eta optimoa, ez dela handia izan behar ikus dezakegu. Nahikoa izan daiteke, kopuru txikian bada ere, espezie laguntzaile batzuk agertzea eta irautea. Gure kasuan, basoena, espezie txiki horien presentzia, ugalketa-estrategia biologiko desberdin bati oi dagokio. Halakoetan, animaliak dira urrun eta urri diren aleen artean polinizazio gurutzatua ahalbidetzen dutenak. Eredu ebolutibo horrek, ugalketaren isolamendua sustatzen du eta espezie berrien agerpena erraztu.\nKasu honetan, bioaniztasuna bizitzaren B plantzat har genezake: bizitzaren garapen masiboa espezie lehiakorrenetan kontzentratzen da, baina beste aukera batzuk ere ageri dira, etorkizunean gerta daitezkeen aldaketei edo ezustekoei erantzun egokia emateko.\nAdibide garbi bat gu geu gara, ugaztunen animalia-taldeko espezie hominidoa. Mesozoiko aro geologikoan, dinosauroak ziren nagusi Lurrean, animalientzako nitxo ekologiko gehienak betetzen baitzituzten. Baina azken denbora-banaketa geologikoaren amaieran, Kretazeoan (duela 145 eta 66 milioi urte bitartean), ingurumen-aldaketa handi batek berauen desagerpen masiboa eragin zuen. Bizirik iraun ahal izan zuten gainerako animalia minoritarioak, ugaztunak beren artean, askatasunez eboluzionatu ahal izan zuten, eta nitxo ekologikoen jabe bihurtu ahal izan ziren. Bizitzarako B plana izan ginen.\nHala ere, aniztasun genetiko eta/edo espezieen hori, ez da beti batera nahasiko (basoaren kasuan, banan-banan) edo geruzaka. Eremu uniformeen arabera antola daiteke, eta hor kontzentratzen dira egon daitezkeen aldaketak. Basoaren kasuan, espezie edo barietate desberdinek osatutako sailak (basoak edo zuhaiztiak) izango dira. Talde uniforme horietako bakoitzak eskaintzen dituen ezaugarriek moldaketak sorraraziko dituzte, bai izakietan (landareak, animaliak, onddoak, birusak edo bakterioak), bai haien arteko harremanetan. Gainera, tartean, lurraren beste erabilera batzuk egon daitezke, beste landaredi mota bat eta barneko izakien beste korrelazio bat eskainiko dituztenak. Hau, hirugarren aniztasun mota bati dagokio, espazio aniztasunari.\nBerau aztertzeko, eskala handiko begirada bat behar da, paisaia mailakoa. EAEko baso-masen konektibitatea oso handia dela ageriko zaigu horrela. Hau da, baso-gune zabal bat luzatzen da, elkarri estu lotutako sail txikiz osatua. Sail horietako bakoitzean, adinean edo espezieetan antzeko diren organismo-multzoak ditugularik. Horrek, paisaia-eskala horretan, askotariko espazioen mosaikoa sortzen digu.\nGure Fundazioko presidenteak, Jorge Askasibarrek, espazio horien osaerari erreparatuz, Falinski eta Mortier autoreek aurrez egindako koadroari EAEko datuak gehituz, azterketa bat argitaratu zuen:\nHerrialdea /Baso trinkoa Genero kopurua (1) Genero nagusiak (zuhaitz azalera %)\nPicea (45), Pinus (30), Betula (20), beste (5)\nPinus (31), Belutla (30), Picea (17), beste (22)\nEstatu baltiarrak 4 Pinus (50), Betula (20), Picea (18), beste (22)\nPolonia 4 Pinus (70), Picea (70), Quercus (5,5), beste (17,5)\nFinlandia 3 Pinus (46), Picea (38), Betula eta beste (16)\nSuedia 3 Picea (47), Pinus (38), Betula,(10) beste (5)\nNorbegia 3 Picea (43), Pinus (32), Betula eta beste (25)\nAlemania 8 Pinus, Larix (35); Picea abies (36); beste (29)\nErresuma batua 5 Picea, Pinus, Larix (70), Quercus eta beste (30)\nFrantzia 17 Quercus (41), Pinus (22), Fagus(10, beste (27)\nEspainia 14 Pinus (68), Quercus (12), Eucalyp. (6),beste(14)\nItalia 12 Pin.,Pic. (33) Cast., Quer., Fag.(31), beste (36)\nEAE 6 Pinus, Abies, Larix (57), Quercus (23), Fagus (16), beste (4)\nAraba 3 Pinus (26), Quercus (49), Fagus (25)\nBizkaia 8 Pinus (77), Eucaliptus (9), Quercus (7), Fagus (4), beste (3)\nGipuzkoa 9 Pinus (58) Abies, Larix (9), Quercus (11), Fagus (17), beste (5)\n(1) zuhaitz-azaleraren %90 osatzen duten generoen kopurua.\nIturriak : EUROFOR, 1994; CEE-FAO/ONU, 1993; Vaichys et Kenstavicius, 1992. EAEko baso inbentarioa. 1996\nHala, EAEko baso-paisaia osatzen duen baso-mosaikoa baso-espezie ugarik osatzen dute, adin desberdineko landaketa eta/edo berez ernetuetan banatuta. Nahiz eta orain arte aintzat hartu ez, baso aniztasun nabarmena duena Europa mailan.\nOhartuko ginen, arestian aipatutako espezie batzuk, kanpotik ekarritakoak zirela. Espezie berri bat etortzeak, ezaugarri biologiko lehiakorragoak baditu, eragin negatiboa izan dezake aurrean zeudenen eta horiek osatzen zituzten komunitateen banaketan eta garapenean. Nagusitasun berriak aipatu ditugun aniztasun-motetako batzuk murrizten baditu, ondorio negatibo horrek, bioaniztasuna galtzea ekar dezake (espazio horietan lehendik zeuden organismoak lekuz aldatu edo, are, desagertu). Horregatik, gutxitze eta desplazamendu-fenomeno horiek eragiten dituzten espezie horiei, espezie inbaditzaile deritze.\nAdibide garbi bat dugu, berriki, 2004. urtean Bordeleko itsas portuan merkantzien artean ustekabean sartu den liztor asiarrarekin (Vespa velutina). 2010. urterako Gipuzkoako lurraldea kolonizatzen hasi ziren, eta gaur egun, Europako hegoalde gehiengoan daude hedatuta. Liztor horiek beste intsektu batzuk ehizatzen dituzte, batez ere erleak. Alde batetik, horrek bioaniztasun zati bat galtzea ekar dezake, baina, bestetik, eragin handia du gure erlezaintzako produkzioan eta zuhaitz askoren polinizazio ahalmenean.\nHala ere, espezie berri bat sartzeak ez ditu beti ondorio negatiboak sortzen. Ez ditu aurrekoak lekuz aldatu edo murriztu behar, koexistentzia berri batean parte har dezake. Era berean, baliteke espezie berriak konposizio berrian dituen funtzio biologikoak negatiboak ez izatea. Are gehiago, ikuspunto sozial eta ekonomikotik erabilgarriagoa izan dakiguke.\nHorren adibide garbia izan liteke arkazia (Robinia pseudoacacia), Ipar Amerikakoa eta XVII. Mendean, bere apaindurazko edertasunagatik, Europan sartua. Gaur egun, Europako basoberritzeetan asko erabiliatako espeziea da, azkar hazten delako eta asko irauten duen egur (berezko erresistentzia usteltzeen aurrean) bikain eta eskaera handikoa ekoizten duelako. Gainera, estimu handian dute erlezaintzan. Espezie honek, jatorrian masa mistoak osatzen dituenez, hemen ere maiz bilakatu da baso misto atlantikoaren parte hartzaile.\nHori dela eta, nazioarteko zientzialari-talde ugari batek idazki bat sinatu eta argitaratu zuen, eremu batean jatorrizkoak ez diren espezie guztiak inbaditzailetzat hartzeko egungo joera gehiegizkoa kritikatzeko.\nGu, gizakia, beste espezie bat gehiago gara bioaniztasunak supozatzen duen bizi-zabal horren barruan. Elementu bat bakarrik nodo eta konexio haril horretan. Batetik eta bestetik tiraka eginez, bizitza-multzo horrek guztiak janaria, materialak, botikak, aisia eta ongizatea ematen dizkigu. Ura garbitu, laboreak polinizatu, ura araztatu, karbono-kantitate izugarriak xurgatu, klima erregulatu, lurzoruen emankortasunari eutsi, botikak eman eta gure industriaren funtsezko oinarrietako asko emateko aukera luzatzen digu. Beraz, nahiz eta aurrerapen teknologiko guztiak izan, oraindik bizi osoaren eta honen osasunaren mende gaude. Baliabide biologikoak dira gure zibilizazioen euskarri. Bioaniztasuna galtzeak, zati bat bakarrik izanda ere, arazo larriak sor ditzake horniduran, erregulazioan, kulturan edo osasunean. Ez zaigu komeni hori gertatzea, zibilizazioa arriskuan egongo bait litzateke.\nHala ere, azken urteotan nazioarteko komunitate zientifikoak, bioaniztasunaren arloan Lurra galera handia jasaten ari dela ohartarazi du. NBEk babestutako Bioaniztasunari eta Zerbitzu Ekosistemikoei buruzko Gobernuarteko Plataformaren (IPBES) azken txostenaren aurkezpenean emandako mezuak kategorikoak izan ziren: gainbehera ikusten dute munduko eskualde guztietan; izan ere, uste dute naturak pertsonen ongizatea lortzeko duen gaitasuna nabarmen murrizten ari dela. Joera kezkagarri horrek, arriskuan jartzen dituela mundu osoko pertsonen ekonomiak, bizimoduak, elikadura-segurtasuna eta bizi-kalitatea gaineratu dute. Nazioarteko zientzialari-talde horrek, azkenean, naturaren erabilera ez-iraunkorra geldiarazi eta leheneratzeko ekintzak eskatzen ditu, bestela, arriskuan jarriko ditugulako, nahi genukeen etorkizuna ez ezik, gaur egun bizi ditugun bizitzak heurak ere.\nZehazki, Europa eta Erdialdeko Asian, ohiko basogintzaren eta nekazaritzaren jardueraren intentsitatea handitzeko joera handia dagoela ikusten dute, eta horrek bioaniztasuna gutxitzea eragiten duela uste dute.\nAlarma horren berri Nekazaritzarako eta Elikadurarako Nazio Batuen Erakundeak (FAO, ingelesez: Food and Agriculture Organization) egindako txostenean ematen da berriro. Basoak, larreak, mangladiak, itsas belardiak, koralezko arrezifeak eta, oro har, hezeguneak (horiek guztiak elikadurarako eta nekazaritzarako funtsezko zerbitzu ugari ematen dituzten funtsezko ekosistemak direlarik, eta espezie askoren habitata) azkar ari dira murrizten. Bioaniztasunarekiko lotura zuzena duen galera horren eragile nagusia, berauen ustez, baso-soiltzea, lurraren erabileraren aldaketak eta Europako nekazaritzaren areagotzea dira.\nBaieztapen horiek Europako Batzordeak eskatuta egindako beste txosten batean ageritako ideia indartzen dute. Txosten horren helburua zen Europako gizarteak basoei, basoen garrantziari eta kontserbazio-egoerari buruz duen balorazioa aztertzea. Herritar gehienek, bioaniztasuna Europako basoetan asko murrizten ari dela uste dute. Gauza bera gertatzen da euskal gizarteak Euskadiko basoei eta haien kudeaketari buruz egiten duen interpretazioan (IKERFEL 2008).\nEuropako (eta EAEko) baso-baliabideen segidako ebaluazioek datu estatistikoak hobetzen dituzten arren (baso-azalera, espezieen konposizioa, bolumenak eta abar handitzea) komunitate zientifikoak (batez ere kontserbazioaren arlokoak) naiz gizarteak, oro har, pertzepzio negatiboa dute haren egoeraz.\nEuropako biodibertsitateari buruzko interpretazio kaltegarri horien erroa, hein handi batean, naturaren idealizazioa da, naturaren bilakaera historikoa eta gizakiaren esku-hartzea ez ezagutzea. Gaur egungo landa-eremuen egoera eta egoera pristino idealizatua konparatu nahi dira, batzuek suposatzen dutena, eta gure esku-hartzetik askatuz, izango litzatekeena.\nHala ere, eta jende askok uste ez bezala, zientzialari kontserbazionista asko barne, gizakiak nodoen eta loturen gainerako harilarekin batera izandako eboluzioaren ondorio osatu da planetako bioaniztasuna. Elkarrekin eboluzionatu dugu. Ekosistema pristinoei buruzko ideia zabalen aurrean, betiereko oreketan mantenduak, gizakiaren esku-hartzeak kalte egiten dielarik, hobe genuke giza esku-hartzeak sortu eta mantentzen dituen ekosistemak kontuan hartzea.\nHorrek ez du esan nahi bizitzak garatzeko gure beharra duenik, baizik eta, guk aprobetxatu ahal izateko moduan garatzeko, gure beharra duela.\nAlde horretatik, Europako paisaia guztia, txokorik ezkutuenera arte, gizakiaren milaka urteko (zuzenekoa edo zeharkakoa) esku-hartze baten ondorioa da. Kontinente horretan historian zehar garatu diren zibilizazio guztiek egin behar izan dute. Are gehiago, planetako gainerako zibilizazio guztiek ere egin dute, maiz idealizatutako mundu berrikoek barne. Beraz, argi izan beharra dugu: bioaniztasuna galtzeak kalte egiten digun moduan, kudeaketaren bidez esku hartzeari uzteak baita ere.\nHori, seguru asko, nekazaritzan eta abeltzaintzan ikusten dugu argien. Gure espezieak, Europan behinik behin, badira milurteko batzuk jada biltzaile eta ehiztari izateari utzi ziola, eta natura-ingurunearen eta haren baliabideen zuzeneko kudeatzaile garrantzitsu bihurtu zen. Horrela, gure historian zehar, barietateak eta arrazak sortu ditugu (aniztasun genetikoa) espezieak sustatu eta lekualdatu ditugu (espezieen aniztasuna) eta landa-eremu izendatu duguna landu eta antolatu dugu (espazio aniztasuna). Hori egin gabe, ezingo ginateke beharrezko elikagaiez hornitu, ez kopuruz, ez denboran, ez espazioan. Argi dugu gure zibilizazioa horren mende dagoela, haren etengabeko kudeaketa zabalaren mende.\nBeste kontu bat da, kudeaketa eta kontsumo jarduera horiek egiteko dugun modua: ekoizpena agian urrunduegia egongo da kontsumo-puntu izango direnetatik; agian intentsifikatua, ekoizpen-hedapenak sinplifikatzeko, eta, hala, prezio txikiagoko kontsumoak sortzeko; sarritan, B planerako edozein aukera bizitzari kenduez, ez baitu ondorio ekonomiko zuzenik; askotan, kontsumo-bitartekariei batez ere mesedetuz eta ekoizleei kalte eginez …\nNekazaritza eta abeltzaintzaren kudeaketa beharrari buruzko pertzepzio argi horrek, gehiago edota gutxiago, baina batasun-estrategia bat eratzea eragin du, hura lortzeko eta zaintzeko jarraibide bateratuak ezartzen saiatzeko. Hura eratu eta aurkezteaz arduratu den Europako Batzordeak, “Baserritik mahaira” izendatu du. Horren bidez, Europar Batasunerako (EB) elikagaien beharrezko hornidura eta horiek lortzeko modu egokia bermatu nahi dira.\nBaina askok argi ikusten ez badute ere, basoen kudeaketarekin gauza bera gertatzen da. Segur aski, bertatik materia, energia eta elikagaiak lortzeko, basoak, nekazaritza hasi baino lehen kudeatzen gabiltza (historialari batzuek egur aroaz hitz egitera gonbidatzen gaituzte, harrizkoa baino zaharragoa). Horrekin batera, zuhaitz eta zuhaixken askotariko barietate genetikoak sortu ditugu, espezieak sustatu eta lekualdatu eta gure basoen presentzia, forma eta banaketak antolatu.\nHala ere, baso eta hauen kudeaketaren atalak, ez dute (oraingoz) EBra zuzendutako estrategia-planik. Gaur egun haientzat aurreikusitako guztia estrategia zabalago batean sartzen da, 2030. urtera begirako bioaniztasunari buruzkoan. Argi ageri da bertan, basoak gure kudeaketa bertan behera uzteko baino ez direla, edo kasurik onenean, gure kudeaketa hori gutxitzeko leku hutsak.\nEstrategia horren sustatzaileek, EBko egungo bioaniztasunaren kontserbazio-mailarekin gustura ez daudenez (irudikatutako egoera pristinotik urruntzen den aldetik) babestutako eremu naturalen azalera handitzea proposatzen dute, gutxienez, EBko lurrazalaren %30 babestu arte (orain baino %4 gehiago). Gainera, babes-eremu horien %10 (bioaniztasunaren ikuspegitik ahalmen handiena dutenak) babes hertsikoak izatea nahi dute (inolako kudeaketarik gabeak). Azken horien artean, lehen mailako baso eta baso heldu guztiak babestu behar dira. Baina ez EBkoak bakarrik, munduko gainerako guztiak ere bai.\nMunduko baso-baliabideen ebaluazioak (FRA, ingelesezko siglen arabera: Forest Resources Assessment) honela definitzen du lehen mailako basoa: modu naturalean birsortutako baso bat, espezie autoktonoz osatua, non ez baitago giza jardueren zantzurik eta prozesu ekologikoak nabarmen aldatu ez diren aztarnarik. Beren prozesu ekologiko naturalak zaintzeko adinako eremua izan behar duela argitzen dute, eta nabarmendu behar da baita, mundu osoan baso pristinoa aurkitzea zaila dela jakinik, bertan herri indigenen kudeaketa onartzen duela definizioak. Konturatu beharko genuke Europako ekialdeko baso galdu batzuetan bakarrik egon daitekeela deskribapen horren antzeko zerbait. Gainerakoetan ez. EBko gainerako eskualdeetan, sendo eta sakon kudeatutako basoak egongo dira, eta, gehienez ere, esku-hartze txikiagoko edo azken esku-hartzea duela zenbait urte eginda zuten azalera txikiak izango dituztenak. Kontu arrunta, EAEn espezie autoktonoekin babes-eremu deklaratutako azalera guztietan.\nAsmo horietan, kudeaketa ezak bioaniztasuna hobetzea ekarriko duela uste da. Nahiz eta benetan, kontrakoa eragiten duen zantzoak dauden. Historikoki hain kudeatua izan den kontinente oso batean, kudeaketa ezak, gure bertan behera uztea esan nahi du. Uzte horrek, nekazaritzako laboreak edo abeltzaintzako larreak direnean, lehenbizi zuhaixkak kolonizatzea eta gero basoa hedatzea (paisaia berdintzea) ahalbidetzen du. Baso paisaia uniforme eta gero eta biomasaz (izaki bizidunen substantzia organikoen multzoa) kargatuago hori, gaur egun lehorte-baldintza nabarmenak eragiten dituen klima-aldaketaren erdian kokatu beharra daukagu. Horren ondorioz, bertan behera utzitako landa-eremuek (zelaiek nahiz basoek) baso pristino eta orekatu baterantz eboluzionatu ordez, estres hidriko eta baso suteen arazo handia jasaten dute. Bistan denez, bioaniztasunari kalte egiten diote biek.\nGainerako eremu babestuetan, kontserbazio-egoerarekin bat ez datozenean (nahiz eta horregaitik aukeratu eta izendatuak izan diren) habitat eta espezie horien gainean egiten den presioa murriztea proposatzen dute (kudeaketa murriztea). Natura leheneratzea deitzen diote, nahiz eta ehunka edo milaka urteren ondoren, kudeaketa mota aldatzea gehiago supozatzen duen (lehen ikusi dugun bezala, zertan hoberako izan gabe).\nBasoaren kudeaketa zehatzari dagokionez, estrategia honetan bereziki azpimarratu nahi dira baso-landaketak hiriguneetan, agrobasogintza (nekazaritza eta abeltzaintzako ekoizpen-prozesuetan zuhaitzak erabiltzea) landa-eremuetan eta naturatik hurbil dagoen basogintza deiturikoa basoetan.\nNaturatik hurbil dagoen basogintzaren egokitasunari (edo ezari) buruzko eztabaida aspalditik ari da gertatzen Europako baso-zientzian (jatorriz, bertakoa da). Funtsean zuhaitz-estalki jarraitua mantentzean oinarritzen denez, nundik modu jakin batean konformatutako zuhaitz heldu lodiak erauzi, bere garapena, bi faktore garrantzitsu betetzeko beharrak mugatzen du: 1) baso-azalera handia, erauzketen zenbateko txikia arintzeko 2) Ez bakarrik baloratu, baizik estaldura jarraitu horrek naiz ondo konformatutako zuhaitz heldu lodi horiek ekar ditzazketen onurak aintzat hartuko dituzten merkatu zuzen ordainduak.\nBaso-jabetzaren banaketa, naiz EBren zati handi bateko gizarte-joera, aipatutako bi eskakizun horietatik urruntzen dira. Adibidez, EAEn, baso-jabetza, neurri handi batean, mendi-eremuetako antzinako laborantza-eremuetatik dator, eta laborantza txiki eta oso zatikatuen bidez lotzen ziren eremu horretara. Hori dela eta, gaur egun baso-propietate txikiak eta zatikatuak daude (lehen aipatu dugun mosaiko-paisaiaren aniztasuna sortzen dutenak, baina basogintza hori aplikatzeko oso erabilgarriak ez direnak). Bestalde, gaur egungo euskal gizarteak ez du preziorik ematen (tasa bat jarri gauza salgarriei) ez paisaiari (estalki jarraituak eragina izan dezakeenean) ez ondo eratutako zuhaitz lodiei. Gizarteak egur mota horren eraldaketarekin lotutako produktu klasikoak kontsumitzeari utzi egin dio (egur trinkoz egindako altzari eta eraikuntzak) eta teknologia berriak lodiera txikiagoko egurrez egindakoetara zuzentzen dira (taula kolatuak, deribatu lignozelulosikoak, beste substantzia erauzle batzuk erabiltzea, energia sortzeko biomasa...) kudeaketan trebatzeko eskakizun samurragoekin. Ondorioz, egungo gizarteak, eta honek sortzen duen merkatu ekonomiko motak, ez dute basogintza hori ezartzen laguntzen.\nBasotik ateratako egurra energia sortzeko erabiltzeari dagokionez, estrategiak mesfidantza handia erakusten du horretarako erabil daitezkeen aprobetxamenduekin. Historikoki, EBko baso-azalera Quercus erako (haritzak, arteak, erkameztiak, ameztiak ...) zuhaiztiez egon dira beteta, milaka urtean zehar sutegurra lortzera zuzenduak. Horietako askorentzat, egurra ateratzeko aukera komertzial bakarra izaten jarraitzen du, aplikatzen zaien basogintza edozein dela ere. Eskandinaviako herrialdeetan ere, ohikoak dira horretarako prestatutako salix erako (sahatsak) landaketak. EBko gainerako lekuetan, bioenergiaren erabilera berritua zabaldu ahala, pinu eta eukalipto landaketei esker egin da. Horietan guztietan, ateratako zuhaitz guztia energia eraldatzeko erabiltzen da. Hala ere, estrategiaren egileek, bai bata (energiarako landaketak) naiz bestea (zuhaitz osoa energiarako erabiltzea) gutxiengora murriztu nahi dituzte.\nHonek, zerikusi handia du basoan sortutako biomasa ur-jauzian erabiltzearen printzipioarekin. Printzipio honek, lehenik eta behin, biomasa material gisa erabiltzea dakar, gero, material gisa birziklatzea, eta, azkenik, produktuaren bizitzaren amaieran, dagoen energia errekuntzaren bidez aprobetxatzea. Hala, zuhaitzaren karbono-bahiketa luzatu egiten da, eta gure eskaera soziala asetzeko ekoitzi beharreko materia eta energía kantitatea murriztu.\nHala ere, printzipio hori behar bezala ezartzeko, beharrezkoa da egurraren lehen erabilera materialak behar bezala ordaintzen dituen gizarte bat. Hori, naturatik hurbil dagoen basogintzaren kasuan bezala, eta Europako Batzordeari egindako adierazpen batean EBko basogintza eta eraldaketa-industriako ordezkari-talde batek gogorarazi zioten bezala, gaur egun gure gizartean ez da gertatzen (eta estrategia honek ez du ezta lantzen).\nGiza jarduerak eragindako prozesu globalak, hala nola klima-aldaketa eta munduko globalizazio ekonomikoa, arazo fitosanitario larriak sortzen ari dira basoetan (izurriteak eta gaixotasunak). Ez kudeatzea nekez izango da arazo horien hedapenari eta areagotzeari aurre egiteko modu bat. Aitzitik, gure kudeaketarekin esku hartu beharrean aurkitzen gara, bai basoak hobeto garatzeko (prebentzioa) bai haien gaitzari aurre egin ahal izateko (sendatzea). Hala ere, produktu kimikoak erabiltzeko aukera murriztea aurreikusten du estrategiak, nola ongarritzean (% 20) hala tratamendu fitosanitarioetan (% 50). Arazo hori pairatzen ari gara dagoeneko EAEn, onddo-gaixotasunek (banda gorriak eta marroiak) larriki kaltetutako intsinis pinuaren landaketekin, nun berauen garapena behar bezala garatzea zailtzen den.\nEpidemia hau hainbat produktu kimikorekin trata daiteke, bai landareen indarra hobetzen duten ongarriekin, bai gaixotasunaren garapena moteldu lezaketen tratamendu fitosanitarioekin. Hori, behar den produktua, dagokion dosia eta tratamendu egokia emanez, ingurunea kutsatu gabe eta biodibertsitatea galdu gabe egin daiteke. Hala erakusten dute EBtik kanpo onartutako esperientzia ugariek eta in situ egindako esperimentazioek. Tratamendu fitosanitario horiek erabili gabe, baso-masa horiek eta berauokin lotutako kudeaketak galtzeak, askoz ondorio larriagoak izango lituzke.\nGiza jardueraren prozesu global horien eraginari aurre egiteko beste aukera bat, egungo espezieak (edo haien barietateak) baldintza berriak jasan ditzaketen beste espezie batzuekin ordezkatzea da. Izatez, prozesu natural batean esku hartzea da; izan ere, izaki bizidunen komunitateak inpaktu txikiagoko eremuetara lekualdatzea eta eremu horiek hain ahulak ez diren beste komunitate batzuekin ordeztea askotan gertatzen bait da dinamika naturalean. Aukera hori lantzen ari dira, EAEn bezala, EBko zenbait herrialdetan. Baina jakina, horrek talka egiten du, alde batetik, zientziaren zenbait kideren artean agertzen den espezie inbaditzaileen pertzepzioarekin eta, bestetik, ikusmolde honen arabera estrategiak ezarri nahi duen defentsa gogorrarekin.\nEstrategia hau, COVID-19K sortutako pandemiaren erdian aurkezten da. Gizartea bereziki sentsibilizatuta egonda, beldurtuta ez esatearren, gaitz beldurgarriei kolektiboki aurre egin ahal izateko, gutxitze eta murrizketa sozioekonomikoak onartzera egin dezakegunean. Eta bai ongi aprobetxatu dela hori. Oraindik komunitate zientifikoak pandemia horren jatorria eta zergatiak ezin izan dituen arren egiaztatu, estrategiaren justifikazioan atea zabalik uzten da Europako basosoiltzearen eta landa-inguruneetan egiten dugun kudeaketa txarraren ondorioz gertatzen dela pentsa arazteko.\nEgia bada ere ingurumen-zientziaren alorreko ikertzaile askok basosoiltzeak eta bertan bizi diren organismoen asalduraren arteko erlazioa, planetako azken epidemia biriko batzuk sortzeko aukerarekin lotzen dutela, basosoiltze horietako bat ere ez da gertatu Europan. Bada ere, planetako beste leku batzuetan sortutako deforestazio horiek, gure EBn izan dugun portaera sozial eta ekonomikoarekin zerikusia izan dezakete.\nBenetan, neurri batean behintzat, basoaren hazkundearekin eta horri lotutako fauna basatiarekin lotutako izurriteak eta koarentenak pairatzen ari gara EBko basoetan. Adibidez, zabal hedatutako basurdeen artean, Afrikako zerri-izurritea daukagu (txerriak kaltetzeko beldurrez) edo Lyme-ren gaixotasuna, basoko animalia ugariekin bizi diren kaparren ondorioz transmititzen dena.\nArgi dago, baso bioaniztasunaren azterketa eta EBrako baso bioaniztasunaren 2030erako estrategiari buruzko ohar guzti hauekin, horiek eratzeko prozesuan, baso-zientziaren zati handi bat, baso-kudeatzaileen balizko ordezkariak eta EBko egurraren eraldaketaren industria alde batera utzi direla. Testuak, zehazki, oso ikuspegi alboratua du, bai egungo egoeraren ebaluazioari buruz, bai hobetu nahi diren aukerei buruz. Basoaren aniztasun horren kudeatzaileen eta erabiltzaileen iritzia eta esku-hartzea falta da, estrategia hori bide zuhurrago eta onargarriagoaren bidez birbideratu dezaketenena (eta behar dutenena).\nTestuak arreta handia jartzen du gizakiaren ekoizpen esku-hartzea, kudeaketa, geldiaraztean. Baina ez ditu aipatzen, ez eta tartekatzen ere, kontsumoaren zuzentasuna, gizarte-jokabideko ohiturak, zeinak, egiazki, egiten dugun kudeaketa nola horrek biodibertsitatean duen eragina baldintzatzen baititu. EBren etorkizuneko garapen sozial eta ekonomikoa modu jasangarriagoan berrantolatu nahi duen Itun Berdearen barruan kokatzen delarik estrategia, gizarte-ekintza horretan, zerbitzuen erabileran eta produktuen kontsumoan eragin beharko lukete honelako estrategia komunitarioek.\nEBren egungo gizarte-jokabide hau, mundu osoko inportatutako basosoiltzearen %39ren erantzulea da (inportatutako lehengaiak edo eraldatuak ekoizteagatik zuzenean edo zeharka atzerrian eragindako basosoiltzea). Hala-nola, planetako beste basoak nekazaritzaren eta abeltzaintzaren onurarako bihurtzea, bioerregaien garapena, meategiak eta azpiegitura proiektu handiak (energia, urbanizazioa, turismoa...). Kanpoko zerbitzuen erabilera eta produktuen kontsumo hori lokal bihurtzea, kontraesankorra da tokiko basoaren kudeaketa murriztu nahi izatearekin, eta are gehiago hori eragotzi nahi izatearekin. Premiazkoa da estrategiaren jomuga aldatzea (kudeaketa) eta gure kontsumo-ohituretan (gizartea) eskua hartzea. EBn, tokiko produkzioaz hornitzeko joera soziala izan behar dugu.\nPrezio justuetan tokiko kontsumo-politika eraginkorrak garatzeko eta ezartzeko gai bagara, bioaniztasun kontuak aintzat gehiago hartuko dituen kudeaketa aktibatuko dugu basogintzan. Hala, inposaketaren bidez murrizketak edo debekuak onartu beharrean, borondatezko akordioak dituzten mekanismoen bidez garatu ahal izan daitezen, sozialki askoz ere esker hobeagokoak, atea irekiko genuke.\nAurkeztutako estrategia honetan, ekonomia zirkularrean sartuta egon arren (beraz, kontsumitutako zenbatekoa murriztu eta berrerabilitako zenbatekoa indartu beharko duena) birkokapen horren aurrean, EB bezalako eskualde oso jendetsuan, beharrezko hornidura eta zerbitzu mailak oraindik ere hain handiak izango dira, ezen ez baitute, seguruenik, kudeaketarik gabeko azalera handitzea ahalbidetuko (babes hertsia).\nHala ere, aitortu behar dugu baso-masa helduak mantentzea eta garatzea, bioaniztasun alorrean egingo duten ekarpen bereziagatik (nahiz eta ez hainbeste klima-aldaketa arintzean) kontuan hartu beharreko helburua izan behar dela. Hala ere, lehenik eta behin, komeni da lehen aipatu ditugun gizarte-aldaketarako politikak ezartzea. Politika horien bidez, gure ustez, zuhaitz lodi eta estalki jarraituak lortzera bideratutako borondatezko intentsitate gutxiagoko basogintzak onartu ahal izango dira, eta horiek, aurrerapauso bat izan daitezke aurrerago planteatu ahal izateko.\nEstrategia hori eratzeko prozesuaren arduradunek, 2021erako EBko basoen berezko estrategia bat ezarri nahi dutela iragartzen dute. Aldez aurretik baina, gizarte kudeatzaileak komunikatzen dituen aldarrikapenetara gehiago hurbildu beharko lukete, sustapen politikak eta mekanismoak aktibatu eta gizarteak basoen gainean erantzukizuna hartzeko eta inplikatzeko modu berriak sustatu. Bioaniztasunaren alde egitearen ardura, gizarte kudeatzaile soiletik, erabiltzaile eta kontsumitzaile guztiei helarazi behar diegu. Bioaniztasuna galtzeak arriskuan jartzen baldin badu zibilizazioa, berau inplikatu behar bait da hura babesteko.\nBasoa Fundazioko lehendakariordea


Emakumeek gaixotasun autoimmune gehiago izatearen azalpen bat eman dute - Elhuyar Aldizkaria\nHasiera » Albisteak » Emakumeek gaixotasun autoimmune gehiago izatearen azalpen bat eman dute\nArrosaz ikus daitekezke X kromosoma isiltzeko prozesuan parte hartzen duten RNA molekulak (Xist). Gainerako zeluletan, isildutako X kromosomaren inguruan metatzen dira RNA molekula horiek; emakumeen eta sagu emeen linfozitoetan (B eta T zelulak), ordea, hori ez dela gertatzen ikusi dute. Arg. Pennsylvaniako Unibertsitatea\nBi X kromosoma izateak gaixotasun autoimmuneak izateko joera handitzen duela ondorioztatu du Pennsylvaniako Unibertsitateko ikertzaile talde batek. Ikusi dute emakumeen linfozitoetan X kromosometako bat ez dela guztiz isiltzen, eta horrek kasu batzuetan gaixotasun autoimmuneak eragin ditzakeela. Horrek azalduko luke zergatik diren gaixotasun autoimmune batzuk ohikoagoak emakumeetan. PNAS aldizkarian argitaratu dute lana.\nLupusa dute gaixoen % 85 emakumezkoak dira. Gaitz hori ikertu dute, hain zuzen ere, Pennsylvaniako Unibertsitateko ikertzaileek. Zehazki, X kromosomaren isiltze-prozesua aztertu dute. Normalean, zelula bateko bi X kromosometako batean geneen espresioa inhibitu egiten da, gene beraren bi kopiak espresatu ez daitezen. Bada, ikertzaileek ikusi dute emakumeen immunitate-sistemako zelula batzuetan, T eta B linfozitoetan, X kromosomaren isiltzearekin lotutako prozesu batzuk ez direla behar bezala gertatzen. Eta, ondorioz, isildu beharreko kromosoma ez dela guztiz isiltzen. Baina hori emakume osasuntsuetan ere gertatzen dela ikusi dute.\nHorrek immunitate-sistemarekin zerikusia duten hainbat generen espresioan nola eragiten duen ere aztertu dute, eta ikusi dute emakumeen linfozioten % 3-5etan gene horien bi kopiak espresatzen direla. Lupusa duten gaixoetan, berriz, bi kopiak espresatzeko joera handiagoa dela ikusi dute. Hala, ikertzaileen hipotesia da emakumezko guztiek guztiz isildu gabeko X kromosomadun linfozito batzuk dituztela, osasuntsuetan linfozito horiek gutxiengoa direla, eta gehiago direnean arazo autoimmuneak sor daitezkeela.\nDown sindromearen kromosoma gehigarria inaktibatzeko bidea aurkitu dute


21 abendua, 2016 – Euskal Herriko Gay-Les Askapen Mugimendua\nArchive for date: abendua 21st, 2016\nYou are here: Home / 2016 / abendua / 21\nBilgune Feminista: “Aldaketa gehiago, sozialagoa eta feministagoa behar dugu”\n21 abendua, 2016 /in Artikulua /by Editorea\nNAFARROAKO GOBERNUAREN BALORAZIOA\n2016ko aurrekontuak beren arloan epelak izan zirela deritzote. 2017an bestelakoa izango omen da, baina honen garapena ikusi beharko dute. Diotenez, gobernuak irmo egin beharko du emakumeen eskubideak defenditzeko azaroan ateratako dekretuarekin, Osasunbidearen sustraiak atzerakoiak direlako.\nNola baloratzen duzue Nafarroako Gobernuak 16 hilabetetan zuen esparruan egin duen lana?\n2016ko Nafarroako aurrekontuen legea epelegia izan zen, UPNren gobernuaren norabidearen jarraipena kezkaz begiratu genuen. Emakumeok eremu guztietan pairatzen dugun bereizkeria aintzat harturik, aurrekontuak hura orekatzeko politika publikoen oinarrizko tresna beharko lukete. Baina 2016ko aurrekontuek ez dute genero ikuspegia txertatu alor bakoitzean, ez dituzte diru partidak emakumeon behar berezietara bideratu, indarkeria legea adabakiz bete dute kontzientziazio, prebentzio eta berdintasun politikei baliabide urriegiak emanez, edota genero formakuntza feminista (esaterako administrazioko langileena eta arloan diharduten profesionalena) eta hezkidetzan gutxiegi inbertituz. Aurreko asteetan datorren sei urteetarako indarkeria matxistaren aurkako plana aurkeztu zuen Foru Gobernuak eta 22,5 milioi euro bideratuko zirela adierazi. Badirudi hainbat hutsune betetzera datorrela plana, baina 2017ko aurrekontuak onartu arte eta haren bilakaera ezagutu arte goiz da balorazioak egiteko.\nAbortatzeko eskubideari dagokionez, Nafar Gobernuak egindakoa aurrera pauso garrantzitsua izan da; halere, aurrera pauso motela eta oraingoz paperean materializatu dena bakarrik. Akordio programatikoan Gobernuak Osasunbidean haurdunaldia borondatez eteteko ebakuntza egingo zuela hitzartu zuten. Urte eta erdi pasa denean labetik atera berri dugu 103/2016 Foru Dekretua, azaroaren 16koa, sexu eta ugalketa-osasunaren arloko prestazio sanitarioen antolamendua ezartzen duena.\nDudarik gabe dekretu honek aurrera pauso handiak eta sakonak ekarriko ditu martxan jartzen denean: abortoak osasungintza publikoan burutzea, edozein emakumek –egoera zibila kontutan izan gabe– ugalkortasun-tratamendua eta laguntza bidezko ugalketa teknikak erabili ahal izatea, sexu hezkuntza eta curriculum bidezko programak martxan jartzea, transexualitate kasuei arreta eta berariazko prestazioak eskaintzea…\nDekretua berandu dator eta paperak dena onartzen du, dekretuak baditu itzal eta zirrikituak, kasu honetan egun dugun klinika kontzertatura kasuak bideratzea adibidez. Legeak honela dio:\n“…Beste prestazio batzuen artean, arau honek haurdunaldiaren borondatezko etendura egiteko aukera bermatzen du: lehentasunez, bitarteko berekiekin eginen da, eta aipatutako 2/2010 Lege Organikoan ezarritako berme guztiak beteta, emakumeen intimitatearen eta konfidentzialtasunaren errespetua aintzat hartuz, baita gai honekin zerikusi zuzena duten osasun arloko profesionalen kontzientzia eragozpena ere…”\nNork ezarriko du zer den lehentasuna? Kontzientzi eragozleak badaude zerbitzua bermatuko du Osasunbideak? Zirrikitu legal horrek klinika kontzertatuari ateak parez pare irekitzen dizkiola uste dugu. Ez dugu zoritxarren-igarle izan nahi, baina mesfidantza pittin bat badugu. Jakin badakigu ez dela erreza izango honen garapena eta materializazioa. Osasunbidearen sustrai atzerakoiak, sakonak eta sendoak dira. Beraz dekretua aurrera eraman ahal izateko Nafar Gobernuaren borondate irmoa behar izango da.\nZuen esparruan nora heldu beharko litzateke gobernua gelditzen zaion legealdi denboran?\nOrokorrean Nafarroako Gobernuan eman den aldaketa politikoa, aldaketa sozial sakona bihurtzea nahi dugu. Aldaketa gehiago, sozialagoa eta feministagoa behar dugu. Horretarako, oraindik eskuinaren erregimen patriarkala ordezkatzen duten botere guneetan aldaketak eman beharko dira. Horrekin batera, borondate politikoa behar da jendartea egituratzen duten genero botere harremanak eraldatzeko sakoneko politika feministak egiteko: bizitzaren sostengarritasuna erdigunean jarriz, hezkidetza plan integralak sustatuz, emakume guztientzako indarkeriarik gabeko bizitza bermatuz. Bide horretan Mugimendu Feministarekiko interlokuzioa ezarri eta hura mintzakide politikotzat hartzea ezinbesteko izanen da, eta hau ez da oraindik gertatu.\n103/2016 Foru Dekretua sexu eta ugalketa-osasunaren arloko prestazio sanitarioen antolamendua ezartzen duena, modu txukunean garatu eta txertatu, lan merkatuan kontratazioak berdintasun irizpideekin arautu, hezkuntza eta prebentzioan gehiago inbertitu, indarkeria matxistaren aurkako plan integrala garatu eta baliabideez hornitu eta kultur arloan, osasunean zein bestelako eskubide sozialen arloan, edota ekonomiaren garapenerako neurrietan emakumeen errealitate eta behar bereziak kontuan hartuko dituzten politikak ezartzea izan daiteke hurrengo urteetarako bide-orria.\nJarriko diozu nota bat 0tik 10era?\nhttps://ehgam.eus/igoera/2014/04/logo-275.png 0 0 Editorea https://ehgam.eus/igoera/2014/04/logo-275.png Editorea2016-12-21 14:48:042016-12-22 17:04:10Bilgune Feminista: "Aldaketa gehiago, sozialagoa eta feministagoa behar dugu"


Getariako Dona Doni izozki dendarekin zerikusia izan dutenei koronabirus probak egingo dizkiete - Zumaia - Baleike.eus\nGetariako Dona Doni izozki dendarekin zerikusia izan dutenei koronabirus probak egingo dizkiete\nJuan Luis Romatet 2020-07-15 18:15\nZortzi dira dagoeneko Getarian positibo eman duten lagunak, Getariako Udalak konfirmatu duenez. Herri horretako Politena tabernarekin harremana izan zutenak PCR probak egitera animatu zituen atzo Osasun Sailak; gaur Dona Doni izozki dendarekin zerikusia dutenei dei bera egin die.\nHanditzen doa Getariako fokuan positibo eman dutenen kopurua. Getariako Udalak konfirmatu duenez, zortzi dira dagoeneko positibo eman duten lagunak. Goizean zehar, uztailaren 9tik 12ra bitartean Politena tabernan izan ziren lagunei PCR probak egin dizkiete Getariako kiroldegian. Orain Dona Doni izozki dendan izan zirenei egiten zaie deia, koronabirusaren probak pasa ditzaten.\nAzken egunetan hainbat pertsona identifikatu ditu Osasun Sailak, eta haien artean Getariako Kale Nagusiko Dona Doni izozki dendarekin lotura bat aurkitu du. Horregatik, uztailaren 9tik 13ra bitartean ostalaritza lokal horretan egon diren guztiekin harremanetan jarri nahi du Zaintza eta Kontrol sareak. Getariarrei bakarrik ez, Zarauzko eta Zumaiako bizilagunei ere dei egiten die sare honek.\nZumaiarrek osasun zentrora dei egin beharko dute, 943-00 64 90 telefono zenbakira. Bertan PCR proba bat egiteko aurretiko hitzordua emango zaie, bihar goizeko 09:00etatik aurrera. Proba horiek 09:00etatik 14:00etara eta 15:30etik 19:00etara bitartean egingo dira, Getariako kiroldegian.


“Erregeren hitzaldia”, atseginena bai behintzat — Eibar.ORG | Eibarko peoria\nHemen zaude: Hasiera / Blogak / Amatiño / “Erregeren hitzaldia”, atseginena bai behintzat\n“Erregeren hitzaldia”, atseginena bai behintzat\nAmatiño 2011/02/28 10:00\nSarri asko hiruzpalau huskeria aski dira edozein film ontzeko, hariaz gozatzeko, gogoan hartzeko, zine-zaletasuna areagotzeko. Horrez gainera oscarra irabaziz gero… hainbat hobe. Baina, horratik, oscarrak ez du atseginago egiten.\nHorra hor, azkenean, zelan “The King’s Speech” (El discurso del rey) pelikulak irabazi dituen filmik onenari dagokion oscarra eta beste hiru gehiago. Hollywoodek erabat asmatu du nerekin. Honek ez du esangura, ordea, iazko filmik onena denik, klasikoena, egiunezkoena eta, zinera joan ohi den jende-motarentzat, aproposena baino.\nKlasikoa, egiunezkoa eta aproposa izateaz gainera, Tom Hooper zuzendariaren filma ondo egituratua dago, hobeto antzeztua, primeran egokitua, zeharo atsegina da, ingeles petoa, hari landua du, umore-punttua eta ez du inor asaldatzen. Gainera, historia omen da…\nOmen… diot, ze filmaren haria anekdota hutsalean oinarritua baitago, George VI.a erregeren hitz-toteltasunean alegia. Ni beti txunditu izan nau anekdota xumea kategoria historiko sinesgarritzat bihurtzeko arteak. Are gehiago toteltasuna gainditzeko adorea, agintaritzaz jabetzeko kemenaren adierazgarri baino ez bada. Horretara, filmaren beraren muina eta ardatza, bete-betean gero.\nBesteak beste, hiru dira film honetatik sekula ahaztuko ez zaizkidan pasarteak. Batetik, Eduardo VIII.aren maitasun-aldarriaren mitoa hautsi izana. Windsor duke-dukesaren bertsio ofizial eta arrosak beti kontatu izan digu Eduardok, Teruelgo maitalea bailitzan, erregetzari muzin egin ziola Wallis Simpson dibortziatuarekin ezkontzeko. Filmak gogorarazten digu, ordea, bon vivant nazi samarra baino ez zela.\nIkaragarri atsegina, berriz, 2002 arte bizirik ezagutu genuen Elizabeth amandriaren pertsonaia. Bistan da George VI.aren emaztea (egungo Isabel II.aren ama) gaztetandik izan zela xelebrea eta betidanik izan zuela behar baino gehiago gizentzeko joera.\nAmaitzeko, zoragarria azken “erregeren hitzaldiaren” eszeneratze musikala, Beethovenen zazpigarren sinfonia nagusi dela. Zenbaitek erromantizismo merketzat joko du baina… politta polittik bada. Ikuskizun hutsa.\nSarri asko hiruzpalau huskeria aski dira edozein film ontzeko, bi orduz gozatzeko, gogoan hartzeko, zine-zaletasuna areagotzeko. Horrez gainera lau oscar irabazten baldin baditu ba… hainbat hobe. Baina aurretik ikusi genuenean ez zuen artean horrelakorik.\nGeorge VI.a erregea (Colin Firth) eta Lionel Logue logopeda (Geoffrey Rush)


Martxan da Ispasterko III. Literatura Lehiaketa - Lea-Artibai eta Mutrikuko Hitza : Lea-Artibai eta Mutrikuko Hitza\nHirugarren urtez, literatura lehiaketa antolatu du Ispasterko Udalak. Helburu nagusia “herritarren artean euskal literatura sormena sustatzea” izanik, haur, gazte zein helduek udalerriaren sorreraren 500. urteurrena izango dute, aurten, jorratzeko gaia. Parte hartzaileek azaroaren 22a [barikua] baino lehen bidali beharko dituzte beraien lanak.\nLehiaketa sei kategoriatan dago banatuta: A kategoria (2012-2013 urteetan jaiotakoak), B kategoria (2010-2011 urteetan jaiotakoak), C kategoria (2008-2009. urtean jaiotakoak), D kategoria (2006-2007. urtean jaiotakoak), E kategoria (2004-2005 urteetan jaiotakoak) eta F kategoria (2003. urtean edo aurretik jaiotakoak). Parte hartzaile guztiak “gaur egun Ispasterren erroldatuta” egon behar dute, edota “Ispaster HLHIn izena emanda”.\nLanek izan behar duten hitz kopuruari dagokienez, A kategoriakoek ez dute mugarik izango, baina marrazki bat jaso beharko dute idazkiek. Gainerakoek, aldiz, gutxienez 200 hitz idatzi beharko dituzte. Denak euskaraz idatzitakoak eta inoiz argitaratu gabekoak (edo lehiaketetara aurkeztu gabekoak) izan behar dutela ohartarazi dute.\nLanak aurkezteko bi modu daudela adierazi dute antolatzaileek. A kategoriakoek izen-emate fitxa bete eta lanarekin batera udaletxean utzi beharko dute. Gainerakoek, www.ispaster.net webgunean ahalbidetu dituzten esteken bitartez aurkeztu beharko dituzte, beti ere, PDF formatuan eta goitizenez sinatuta (ez da egilearen datu pertsonalik agertu behar). Hala ere, beharrezko baliabide teknikorik ez dutenek lanak eskuz idatzita ere aurkez ditzaketela jakinarazi dute antolatzaileek.\nEpaimahaia eta sariak. Ispasterko Udalak izendatuko du epaimahaia, eta abenduaren 3an, Euskararen Egunean, egingo dute sari banaketa ekitaldia, Udal Liburutegian. Hala ere, argitu dute “aurkeztutako obra kopurua espero baino handiagoa bada, lehiaketaren ebazpenak atzerapena izan” dezakela.\nA, B, C eta F kategorietako irabazleek “liburuetan edo eskola materialean” 25 euro, 50 euro, 75 euro eta 100 euroko balioa duen txartela zein diploma jasoko dute, hurrenez hurren; D eta E kategorietako irabazleek, aldiz, 50 euroko balioa duen txartela eta diploma, baina baita Mendexa Abentura Parkerako bi sarrera ere.